Oficiālais Vēstnesis L 137 , 05/06/2003 Lpp. 0046 - 0158



EEZ Apvienotās komitejas Lēmums Nr. 38/2003 (2003. gada 14. marts), ar ko groza EEZ līguma 4. protokolu par izcelsmes noteikumiem EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar ko pielāgo Eiropas Ekonomikas zonas līgumu, turpmāk tekstā — "līgums", un jo īpaši tā 98. pantu, tā kā: (1) līguma 4. protokols, turpmāk tekstā — "protokols", ir grozīts vairākas reizes; Tāpēc, lai nodrošinātu piemērojamo izcelsmes noteikumu skaidrību un juridisku noteiktību, ir vajadzīga šo protokola grozījumu konsolidācija; (2) ir vajadzīgas arī pārstrādes noteikumu tehniskas izmaiņas, lai ņemtu vērā izmaiņas Preču aprakstīšanas un kodēšanas harmonizētajā sistēmā ("Harmonizētajā sistēmā"), kas ir spēkā no 2002. gada 1. janvāra; (3) ir jāgroza dažas prasības attiecībā uz nenoteiktas izcelsmes materiālu pārstrādi, lai tie iegūtu noteiktas izcelsmes statusu, ņemot vērā to, ka daži materiāli līguma dalībvalstīs netiek ražoti, kā arī īpašus apstākļus, kādos dažus izstrādājumus iegūst ("monolītas integrālās shēmas"), kas saistās ar ierobežotu apstrādi ārpus līguma dalībvalstīm; (4) ir vajadzīgi daži tehniski grozījumi, lai labotu neprecizitātes teksta dažādu valodu variantos; (5) tādēļ, lai līgums darbotos pareizi un lai padarītu vieglāku lietotāju un muitas pārvalžu darbu, jaunajā protokola tekstā ir lietderīgi ietvert visus attiecīgos noteikumus; (6) kopā ar protokolu ir jāsaglabā kopīgās deklarācijas, kas attiecas uz Andoras Firstisti, Sanmarīno Republiku un izcelsmes noteikumu izmaiņu pārskatīšanu sakarā ar Harmonizētās sistēmas grozījumiem, IR PIEŅĒMUSI ŠO LĒMUMU. 1. pants Līguma 4. protokolu aizstāj ar šim lēmumam pievienoto tekstu, kam pievienotas attiecīgās kopīgās deklarācijas. 2. pants Šis lēmums stājas spēkā 2003. gada 15. martā ar noteikumu, ka EEZ Apvienotajai komitejai ir sniegti visi paziņojumi, kas noteikti līguma 103. panta 1. punktā [1]. To piemēro no 2002. gada 1. jūlija. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, 2002. gada 14. martā EEZ Apvienotās komitejas vārdā — priekšsēdētājs P. Westerlund [1] Konstitucionālas prasības nav norādītas. -------------------------------------------------- EEZ Apvienotās komitejas Lēmums Nr. 38/2003 " 4. PROTOKOLS PAR IZCELSMES NOTEIKUMIEM SATURS I SADAĻA VISPĀRĪGI NOTEIKUMI 1. pants II SADAĻA NOTEIKTAS IZCELSMES IZSTRĀDĀJUMU JĒDZIENA DEFINĪCIJA 2. pants 3. pants 4. pants 5. pants 6. pants 7. pants 8. pants 9. pants 10. pants III SADAĻA TERITORIĀLAS PRASĪBAS 11. pants 12. pants 13. pants IV SADAĻA ATMAKSA VAI ATBRĪVOJUMS 14. pants V SADAĻA IZCELSMES APLIECINĀJUMS 15. pants 16. pants 17. pants 18. pants 19. pants 19.a pants 20. pants 21. pants 22. pants 23. pants 24. pants 25. pants 26. pants 27. pants 28. pants 29. pants 30. pants VI SADAĻA ADMINISTRATĪVĀS SADARBĪBAS PASĀKUMI 31. pants 32. pants 33. pants 34. pants 35. pants 36. pants VII SADAĻA SEŪTA UN MELIĻA 37. pants 38. pants I pielikums: II pielikums: III pielikums: IV pielikums: V pielikums: VI pielikums: VII pielikums: Kopīgā deklarācija par tādu izcelsmes apliecinājumu atzīšanu, kas attiecībā uz Kopienas, Islandes vai Norvēģijas izcelsmes izstrādājumiem izsniegti saskaņā ar 4. protokola 3. pantā minētajiem nolīgumiem Kopīgā deklarācija attiecībā uz Andoras Firstisti Kopīgā deklarācija attiecībā uz Sanmarīno Republiku Kopīgā deklarācija par izcelsmes noteikumu izmaiņu pārskatīšanu sakarā ar Harmonizētās sistēmas grozījumiem. I SADAĻA VISPĀRĪGI NOTEIKUMI 1. pants Definīcijas Šajā protokolā a) "ražošana" ir jebkura apstrāde vai pārstrāde, ietverot montāžu vai īpašas darbības; b) "materiāls" ir jebkuras sastāvdaļas, izejvielas, daļas vai detaļas utt., ko izmanto izstrādājuma ražošanā; c) "izstrādājums" ir saražotais izstrādājums, pat ja to vēlāk paredzēts izmantot citā ražošanas operācijā; d) "preces" ir gan materiāli, gan izstrādājumi; e) "muitas vērtība" ir vērtība, ko nosaka saskaņā ar 1994. gada Līgumu par Vispārējās vienošanās par tarifiem un tirdzniecību VII panta piemērošanu (Pasaules tirdzniecības organizācijas līgums par muitas vērtējumu); f) "ražotāja cena" ir cena, ko EEZ par izstrādājuma ražošanu maksā ražotājam, kura uzņēmumā ir veikta izstrādājuma pēdējā apstrāde vai pārstrāde, ar noteikumu, ka cenā ir ietverta visu izmantoto materiālu vērtība, atskaitot jebkādus iekšējos nodokļus, ko atmaksā vai ko varētu atmaksāt, ja iegūto izstrādājumu izved; g) "materiālu vērtība" ir izmantoto nenoteiktas izcelsmes materiālu muitas vērtība to ievešanas laikā vai, ja tā nav zināma un to nevar noskaidrot, tad pirmā cena, ko var noskaidrot, kas EEZ par šiem materiāliem ir samaksāta; h) "noteiktas izcelsmes materiālu vērtība" ir to g) apakšpunktā noteikto materiālu vērtība, ko piemēro mutatis mutandis; i) "pievienotā vērtība" ir ražotāja cena, atskaitot muitas vērtību katram ietvertajam materiālam, kura izcelsme ir pārējās 3. pantā minētajās valstīs, vai, ja šī muitas vērtība nav zināma un to nevar noskaidrot, tad pirmā cena, ko var noskaidrot, kas EEZ par šiem materiāliem ir samaksāta; j) "nodaļas" un "pozīcijas" ir nodaļas un pozīcijas (četru ciparu kodi) nomenklatūrā, kas veido Preču aprakstīšanas un kodēšanas harmonizēto sistēmu, kura šajā protokolā minēta kā "Harmonizētā sistēma" vai "HS"; k) "klasificēts" norāda uz izstrādājuma vai materiāla iekļaušanu konkrētā pozīcijā; l) "sūtījums" ir izstrādājumi, ko vai nu kopā nosūta no viena eksportētāja vienam saņēmējam vai uz ko attiecas vienots pārvadājuma dokuments par to nosūtīšanu no eksportētāja saņēmējam, vai, ja šāda dokumenta nav, vienots rēķins; m) "teritorijas" ietver teritoriālos ūdeņus. II SADAĻA NOTEIKTAS IZCELSMES IZSTRĀDĀJUMU JĒDZIENA DEFINĪCIJA 2. pants Vispārīgas prasības 1. Šā līguma īstenošanas nolūkā par EEZ izcelsmes izstrādājumiem uzskata šādus produktus: a) izstrādājumi, kas ir pilnīgi iegūti EEZ 4. panta nozīmē; b) Kopienā iegūti izstrādājumi, kuru sastāvā ir materiāli, kas nav EEZ iegūti pilnībā, ja šie materiāli ir EEZ pietiekami apstrādāti vai pārstrādāti 5. panta nozīmē; Šajā nolūkā Līgumslēdzēju pušu teritorijas, uz ko šis līgums attiecas, uzskata par vienotu teritoriju. 2. Neatkarīgi no 1. punkta, Lihtenšteinas Firstistes teritorija līdz 2005. gada 1. janvārim ir izslēgta no EEZ teritorijas attiecībā uz 3. protokola I un II tabulā minēto izstrādājumu izcelsmes noteikšanu, un šos izstrādājumus uzskata par EEZ izcelsmes izstrādājumiem tikai tad, ja tie ir pilnīgi iegūti vai pietiekami apstrādāti vai pārstrādāti pārējo Līgumslēdzēju pušu teritorijā. 3. pants Divpusēja kumulatīva izcelsme 1. Neskarot 2. panta noteikumus, uzskata, ka izstrādājumu izcelsme ir EEZ, ja šie izstrādājumi tajā ir iegūti, ietverot materiālus, kuru izcelsme ir Bulgārijā, Čehijā, Igaunijā, Islandē, Latvijā, Lietuvā, Norvēģijā, Polijā, Rumānijā, Slovākijā, Slovēnijā, Šveicē (ietverot Lihtenšteinu) [1], Turcijā [2], Ungārijā vai Kopienā saskaņā ar Protokolu par izcelsmes noteikumiem, kas pievienots nolīgumiem starp Līgumslēdzējām pusēm, ja EEZ veiktā apstrāde vai pārstrāde pārsniedz 6. pantā minētās darbības. Šiem materiāliem nav obligāti jābūt pietiekami apstrādātiem vai pārstrādātiem. 2. Ja apstrāde vai pārstrāde, ko veic EEZ, nepārsniedz to, kas minēta 6. pantā, uzskata, ka iegūtajam izstrādājumam tikai tad ir EEZ izcelsme, ja tur pievienotā vērtība ir lielāka nekā izmantoto materiālu vērtība, kas ir ar kādas valsts izcelsmi no tām citām valstīm, kuras minētas 1. punktā. Ja tas tā nav, uzskata, ka iegūtajam izstrādājumam ir tās valsts izcelsme, kurā ir vislielākā to materiālu izejvielu vērtība, ko izmanto ražošanā EEZ. 3. Izstrādājumi, kuru izcelsme ir kādā no 1. punktā minētajām valstīm un kuri netiek nekādi apstrādāti vai pārstrādāti EEZ, saglabā savu izcelsmi, ja tos ieved kādā no šīm valstīm. 4. Šajā pantā paredzēto kumulāciju var attiecināt tikai uz materiāliem un izstrādājumiem, kuri noteiktas izcelsmes statusu ir ieguvuši, piemērojot izcelsmes noteikumus, kas ir identiski šajā protokolā minētajiem noteikumiem. Līgumslēdzējas puses ar Eiropas Kopienu Komisijas starpniecību sniedz cita citai sīkas ziņas par nolīgumiem un to attiecīgajiem izcelsmes noteikumiem, ko piemēro attiecībās ar citām 1. punktā minētajām valstīm. Eiropas Kopienu Komisija "Eiropas Savienības Oficiālajā Vēstnesī (C sērijā) publicē datumu, kurā 1. punktā minētās valstis, kas ir izpildījušas attiecīgās prasības, var piemērot šajā pantā paredzēto kumulāciju." 4. pants Izstrādājumi, kas iegūti pilnībā 1. Par izstrādājumiem, kas pilnībā iegūti EEZ, uzskata šādus izstrādājumus: a) minerālproduktus, kas iegūti no tās zemes vai jūras dzīlēm; b) EEZ novāktos augu valsts produktus; c) dzīvus dzīvniekus, kas dzimuši un audzēti EEZ; d) produktus, ko iegūti no EEZ audzētiem dzīviem dzīvniekiem; e) produktus, kas iegūti EEZ veiktās medībās vai zvejā; f) jūras zvejas un citus jūras produktus, kas iegūti, zvejojot ar Līgumslēdzēju pušu kuģiem ārpus to teritoriālajiem ūdeņiem; g) produktus, kas izgatavoti uz EEZ zivju pārstrādes bāzes kuģiem tikai no f) apakšpunktā minētajiem produktiem; h) lietotus priekšmetus, kas savākti EEZ un ir derīgi vienīgi izejvielu iegūšanai, tostarp lietotas riepas, kuras derīgas vienīgi atjaunošanai vai izmantojamas kā atkritumi; i) atliekas un atkritumus, ko rada ražošanas darbības EEZ; j) produktus, kas iegūti no jūras dzīlēm ārpus EEZ teritoriālajiem ūdeņiem, ja EEZ ir ekskluzīvas tiesības šīs jūras dzīles izmantot; k) preces, kuras EEZ ir ražotas tikai no izstrādājumiem, kas minēti a) līdz j) apakšpunktā. 2. Termini "EEZ kuģi" un "EEZ pārstrādes kuģi" 1. punkta f) un g) apakšpunktā attiecas tikai uz kuģiem un pārstrādes kuģiem, a) kas ir reģistrēti vai pierakstīti kādā Kopienas dalībvalstī vai EBTA valstī; b) kas kuģo ar kādas Kopienas dalībvalsts vai EBTA valsts karogu; c) no kuriem vismaz 50 % pieder kādas Kopienas dalībvalsts vai EBTA valsts pilsoņiem vai uzņēmējsabiedrībai, kuras galvenais birojs atrodas kādā no šīm valstīm un kuras vadītājs vai vadītāji, direktoru padomes vai uzraudzības padomes priekšsēdētājs un lielākā daļa šo padomju locekļu ir kādas Kopienas dalībvalsts vai EBTA valsts pilsoņi, un turklāt — attiecībā uz personālsabiedrībām vai sabiedrībām ar ierobežotu atbildību — vismaz puse kapitāla pieder vai nu šīm valstīm, vai to valsts iestādēm, vai pilsoņiem; d) kuru kapteiņi un virsnieki ir kādas Kopienas dalībvalsts vai EBTA valsts pilsoņi; un e) kuru komandā vismaz 75 % ir kādas Kopienas dalībvalsts vai EBTA valsts pilsoņi. 5. pants Pietiekami apstrādāti vai pārstrādāti izstrādājumi 1. Piemērojot 2. pantu, izstrādājumus, kas nav pilnībā iegūti, uzskata par pietiekami apstrādātiem vai pārstrādātiem, ja ir ievēroti II pielikuma sarakstā izklāstītie nosacījumi. Iepriekš minētie nosacījumi attiecībā uz visiem šā līguma aptvertajiem izstrādājumiem norāda to, kā jāapstrādā vai jāpārstrādā tādi nenoteiktas izcelsmes materiāli, kurus izmanto ražošanā, un šos nosacījumus piemēro tikai tādiem materiāliem. Tādējādi, ja kādu izstrādājumu, kas atbilstīgi sarakstā paredzētajiem nosacījumiem ieguvis noteiktas izcelsmes statusu, izmanto kāda cita izstrādājuma ražošanā, tad nosacījumus, kas piemērojami izstrādājumam, kurā tas ietverts, sākotnējam izstrādājumam nepiemēro, un neņem vērā nenoteiktas izcelsmes materiālus, kas varētu būt izmantoti sākotnējā izstrādājuma ražošanā. 2. Neatkarīgi no 1. punkta nenoteiktas izcelsmes materiālus, ko saskaņā ar sarakstā izklāstītajiem nosacījumiem nevajadzētu izmantot izstrādājuma ražošanā, tomēr var izmantot, ja a) to kopējā vērtība nepārsniedz 10 % no ražotāja cenas; b) piemērojot šo punktu, netiek pārsniegts neviens procentuālais daudzums, kas norādīts nenoteiktas izcelsmes materiālu maksimālās vērtības sarakstā. Šo punktu nepiemēro izstrādājumiem, uz ko attiecas Harmonizētās sistēmas 50. līdz 63. nodaļa. 3. Šā panta 1. un 2. punktu piemēro atbilstīgi 6. panta noteikumiem. 6. pants Nepietiekama apstrāde vai pārstrāde 1. Neierobežojot 2. punktu, par nepietiekamu apstrādi vai pārstrādi, lai izstrādājums iegūtu izcelsmes statusu, neatkarīgi no tā, vai ir izpildītas 5. panta prasības, uzskatāmas šādas darbības: a) konservēšana, lai nodrošinātu to, ka izstrādājumi pārvadāšanas un uzglabāšanas laikā saglabājas labā stāvoklī; b) iesaiņojuma sadalīšana un apvienošana; c) mazgāšana, tīrīšana; putekļu noņemšana, oksīdu, eļļas, krāsas vai citu vielu notīrīšana, d) tekstilizstrādājumu gludināšana vai presēšana; e) vienkārša krāsošana un pulēšana; f) labības un rīsu atsēnalošana, daļēja vai pilnīga balināšana, pulēšana un glazēšana; g) cukura krāsošana vai cukurgraudiņu veidošana; h) augļu, riekstu un dārzeņu mizošana, atkauliņošana un lobīšana; i) asināšana, vienkārša slīpēšana vai vienkārša sagriešana; j) sijāšana, šķirošana, sadalīšana, klasificēšana, brāķēšana, piemeklēšana (ieskaitot komplektu veidošanu); k) vienkārša iepildīšana pudelēs, dozēs, flakonos, maisos, somās, kārbās, piestiprināšana uz pamatnes vai pie dēlīšiem, kā arī citas vienkāršas iesaiņošanas darbības; l) uzrakstu, etiķešu, logotipu un citu līdzīgu atšķirības zīmju piestiprināšana izstrādājumiem vai to iesaiņojumam; m) vienkārša vienādu vai dažādu izstrādājumu sajaukšana; n) vienkārša priekšmetu sastāvdaļu salikšana, lai tie kopā veidotu saliktu priekšmetu, vai izstrādājumu sadale pa sastāvdaļām; o) vienas vai vairāku a) līdz n) apakšpunktā norādīto darbību apvienojums; p) dzīvnieku kaušana. 2. Nosakot, vai izstrādājuma apstrāde vai pārstrāde ir uzskatāma par nepietiekamu 1. punkta nozīmē, visas EEZ ar attiecīgo izstrādājumu veiktās darbības izvērtē kopā. 7. pants Kvalifikācijas vienība 1. Piemērojot šā protokola noteikumus, kvalifikācijas vienība ir konkrēts izstrādājums, ko uzskata par pamatvienību, klasificējot pēc Harmonizētās sistēmas nomenklatūras. Tātad: a) ja izstrādājumu, ko veido priekšmetu grupa vai kopums, klasificē vienā pozīcijā saskaņā ar Harmonizētās sistēmas noteikumiem, viss kopums veido kvalifikācijas vienību; b) ja sūtījumā ir vairāki identiski izstrādājumi, kas Harmonizētajā sistēmā klasificēti vienā pozīcijā, tad, piemērojot šā protokola noteikumus, katru izstrādājumu ņem vērā atsevišķi. 2. Ja saskaņā ar Harmonizētās sistēmas 5. vispārējo noteikumu klasifikācijas nolūkos iesaiņojumu uzskata par izstrādājuma daļu, tad iesaiņojumu ņem vērā, lai noteiktu izcelsmi. 8. pants Palīgierīces, rezerves daļas un darbarīki Palīgierīces, rezerves daļas un darbarīkus, ko nosūta ar kādu iekārtas vienību, mašīnu, aparatūru vai transportlīdzekli un kas ir parastā iekārtas daļa un ir iekļauti cenā vai arī nav norādīti atsevišķā rēķinā, uzskata par saistītiem ar attiecīgo iekārtas vienību, mašīnu, aparatūru vai transportlīdzekli. 9. pants Komplekti Uzskata, ka komplekti, kas definēti Harmonizētās sistēmas 3. vispārīgajā noteikumā, ir ar noteiktu izcelsmi, ja visas to sastāvdaļas ir noteiktas izcelsmes izstrādājumi. Ja komplektu veido noteiktas un nenoteiktas izcelsmes izstrādājumi, tad tomēr uzskata, ka viss komplekts ir ar noteiktu izcelsmi, ja nenoteiktas izcelsmes sastāvdaļu vērtība nepārsniedz 15 % no komplekta ražotāja cenas. 10. pants Neitrālie elementi Lai noteiktu izstrādājuma izcelsmi, nav jānosaka izcelsme ražošanas procesā izmantotajai a) enerģijai un degvielai; b) rūpnīcai un iekārtām; c) mašīnām un darbarīkiem; d) precēm, kuras galaproduktā nav iekļautas un kuras nav paredzēts tajā iekļaut. III SADAĻA TERITORIĀLAS PRASĪBAS 11. pants Teritoriālais princips 1. Izņemot to, kas paredzēts 3. pantā un šā panta 3. punktā, II sadaļā izklāstītie nosacījumi noteiktas izcelsmes statusa iegūšanai EEZ ir jāpilda bez pārtraukuma. 2. Izņemot to, kas paredzēts 3. pantā, ja no EEZ uz citu valsti izvestās noteiktas izcelsmes preces nosūta atpakaļ, tās jāuzskata par nenoteiktas izcelsmes precēm, ja vien muitas dienestiem nevar pierādīt, ka a) atpakaļ nosūtītās preces ir tās pašas preces, kas tika izvestas, un b) ar tām nav veiktas nekādas darbības, izņemot tās darbības, kas vajadzīgas, lai saglabātu preces labā stāvoklī, kamēr tās atrodas attiecīgajā valstī vai kamēr tās izved. 3. Noteiktas izcelsmes statusa saņemšanu saskaņā ar II sadaļas nosacījumiem neietekmē no EEZ izvestu materiālu apstrāde vai pārstrāde ārpus EEZ, tās pēc tam ievedot atpakaļ, ja: a) minētie materiāli ir pilnībā iegūti EEZ un pirms izvešanas ir apstrādāti vai pārstrādāti, pārsniedzot 6. pantā minētās darbības, un b) muitas dienestiem var pierādīt, ka i) atpakaļ ievestās preces ir iegūtas, apstrādājot vai pārstrādājot izvestos materiālus; un ii) kopējā pievienotā vērtība, kas iegūta ārpus EEZ, piemērojot šā panta noteikumus, galaproduktam, kam jāpiešķir noteiktas izcelsmes statuss, nepārsniedz 10 % no ražotāja cenas. 4. Piemērojot 3. punktu, II sadaļā izklāstītos nosacījumus noteiktas izcelsmes statusa piešķiršanai nepiemēro ārpus EEZ veiktai apstrādei vai pārstrādei. Taču tad, ja, nosakot galaprodukta noteiktas izcelsmes statusu, II pielikuma sarakstā piemēro noteikumu, ar kuru nosaka maksimālo vērtību visiem ietvertajiem nenoteiktas izcelsmes materiāliem, attiecīgās puses teritorijā ietverto nenoteiktas izcelsmes materiālu vērtība kopā ar kopējo pievienoto vērtību, kas iegūta ārpus EEZ, piemērojot šā punkta noteikumus, nepārsniedz norādīto procentuālo daudzumu. 5. Piemērojot 3. un 4. punktu, uzskata, ka "kopējā pievienotā vērtība" ir visi izdevumi ārpus EEZ, ietverot tur iestrādāto materiālu vērtību. 6. Šā panta 3. un 4. punkta noteikumus izstrādājumiem, kas neatbilst II pielikuma sarakstā izklāstītajiem nosacījumiem vai ko var uzskatīt par pietiekami apstrādātiem vai pārstrādātiem, nepiemēro tikai tad, ja piemēro 5. panta 2. punktā noteikto vispārējo pielaidi. 7. Šā panta 3. un 4. punktu nepiemēro izstrādājumiem, kas iekļauti Harmonizētās sistēmas 50. līdz 63. nodaļā. 8. Apstrāde vai pārstrāde, uz ko attiecas šā panta noteikumi un kas notiek ārpus EEZ, notiek atbilstīgi procedūrai "izvešana pārstrādei" vai līdzīgai procedūrai. 12. pants Tiešie pārvadājumi 1. Preferenciāls režīms atbilstīgi līgumam attiecas tikai uz izstrādājumiem, kas atbilst šā protokola prasībām un ko pārvadā tieši EEZ teritorijā vai cauri citu 3. pantā minēto valstu teritorijām. Tomēr izstrādājumus, kas veido vienu sūtījumu, var pārvadāt caur citām teritorijām, veicot pārkraušanu vai īslaicīgu uzglabāšanu, ja tie paliek tranzīta vai uzglabāšanas valsts muitas dienestu pārraudzībā un ar tiem neveic nekādas citas darbības kā vien izkraušanu, atkārtotu iekraušanu vai tās darbības, kas vajadzīgas, lai saglabātu tos labā stāvoklī. Noteiktas izcelsmes izstrādājumus var transportēt pa cauruļvadiem caur teritoriju, kas nav EEZ. 2. Importētājvalsts muitas dienestiem sniedz pierādījumus par to, ka 1. punktā izklāstītie nosacījumi ir izpildīti, uzrādot a) vienotu pārvadājuma dokumentu par vešanu no eksportētājvalsts caur tranzīta valsti vai, b) tranzītvalsts muitas dienestu izdotu apliecību, i) kurā sniegts precīzs izstrādājumu apraksts, ii) kurā norādīta izstrādājumu izkraušanas un atkārtotas iekraušanas diena un, ja vajadzīgs, kuģu nosaukumi vai citi izmantotie transportlīdzekļi un iii) ar kuru apliecina nosacījumus, saskaņā ar ko izstrādājumi ir atradušies tranzītvalstī; vai, c) ja šādu dokumentu nav, citus līdzīgas nozīmes dokumentus. 13. pants Izstādes 1. Uz noteiktas izcelsmes izstrādājumiem, ko nosūta izstādīšanai valstī, kura nav minēta 3. pantā, un ko pēc izstādes pārdod ievešanai EEZ, ievedot attiecina šā līguma noteikumus, ja muitas dienestiem var pierādīt, ka a) eksportētājs ir pārsūtījis šos izstrādājumus no kādas Līgumslēdzējas puses uz valsti, kurā notiek izstāde, un tur tos izstādījis; b) šis eksportētājs izstrādājumus ir pārdevis vai citādi atsavinājis par labu kādai personai citā Līgumslēdzējā pusē; c) izstrādājumi ir nosūtīti izstādes laikā vai tūlīt pēc izstādes tādā pašā stāvoklī, kādā tie ir bijuši nosūtīti uz izstādi; un d) izstrādājumi pēc nosūtīšanas uz izstādi nav izmantoti citiem mērķiem, kā vien izstādīšanai. 2. Saskaņā ar V sadaļas noteikumiem jāizdod vai jāsagatavo izcelsmes apliecinājums, un tas parastajā kārtībā jāiesniedz importētājvalsts muitas dienestiem. Tajā jābūt norādītam izstādes nosaukumam un adresei. Vajadzības gadījumā papildus var pieprasīt dokumentārus pierādījumus par izstādīšanas nosacījumiem. 3. Šī panta 1. punktu piemēro visām tirdzniecības, rūpniecības, lauksaimniecības vai amatniecības izstādēm, gadatirgiem vai līdzīgai publiskai izstādīšanai, ko nerīko privātiem mērķiem veikalos vai uzņēmumu telpās, lai pārdotu ārvalstu izstrādājumus, un kuru laikā izstrādājumi paliek muitas kontrolē. IV SADAĻA ATMAKSA VAI ATBRĪVOJUMS 14. pants Muitas nodokļu atmaksas vai atbrīvojuma aizliegums 1. Uz nenoteiktas izcelsmes materiāliem, ko izmanto, ražojot EEZ vai kādas 3. pantā minētas valsts izcelsmes izstrādājumus, par kuriem saskaņā ar V sadaļas noteikumiem ir izdots vai sagatavots izcelsmes apliecinājums, nevienā Līgumslēdzējā pusē neattiecas nekāda veida muitas nodokļu atmaksa vai atbrīvojums no tiem. 2. Šā panta 1. punktā ietverto aizliegumu piemēro visiem pasākumiem, kas saistīti ar muitas nodokļu vai līdzvērtīgu maksājumu daļēju vai pilnīgu atmaksu, atvieglojumiem vai atbrīvojumiem, kuri Līgumslēdzēju pušu teritorijā piemērojami ražošanā izmantotajiem materiāliem, ja šādu atmaksu, atvieglojumus vai atbrīvojumus piemēro tieši vai netieši, no šādiem materiāliem iegūtos izstrādājumus eksportējot, nevis tos atstājot izmantošanai uz vietas. 3. Tādu izstrādājumu eksportētājam, kuriem ir izcelsmes apliecinājums, jābūt gatavam pēc muitas dienestu lūguma jebkurā laikā uzrādīt visus attiecīgos dokumentus, kas apliecina to, ka nekāda atmaksa par attiecīgo izstrādājumu ražošanā izmantotajiem nenoteiktas izcelsmes materiāliem nav saņemta un ka faktiski ir nomaksāti visi muitas nodokļi vai līdzvērtīgi maksājumi, kas piemērojami šādiem materiāliem. 4. Šā panta 1. līdz 3. punkta noteikumus piemēro arī iesaiņojumam 7. panta 2. punkta nozīmē, palīgierīcēm, rezerves daļām un darbarīkiem 8. panta nozīmē un izstrādājumu komplektiem 9. panta nozīmē, ja tie ir nenoteiktas izcelsmes materiāli. 5. Šā panta 1. līdz 4. punkta noteikumus piemēro tikai tiem materiāliem, uz kuriem attiecas līgums. Turklāt tas neliedz attiecībā uz lauksaimniecības produktiem piemērot eksporta atmaksas sistēmu, ko piemēro eksportēšanai saskaņā ar līguma noteikumiem. V SADAĻA IZCELSMES APLIECINĀJUMS 15. pants Vispārīgas prasības 1. Par noteiktas izcelsmes izstrādājumiem šā protokola nozīmē, tos ievedot kādas Līgumslēdzējas puses teritorijā, saņem atvieglojumus saskaņā ar līgumu, iesniedzot kādu no šādiem dokumentiem: a) preču pārvadājumu apliecību EUR.1, kuras paraugs ir III pielikumā, vai, b) šā protokola 20. panta 1. punktā paredzētajos gadījumos — deklarāciju, turpmāk tekstā "faktūras deklarācija", ko eksportētājs sniedz rēķinā, pavadzīmē vai jebkurā citā tirdzniecības dokumentā, kurā attiecīgais izstrādājums ir pietiekami sīki aprakstīts, lai to varētu identificēt; faktūras deklarācijas teksts ir dots IV pielikumā. 2. Neskarot 1. punktu, 25. pantā norādītajos gadījumos uz noteiktas izcelsmes izstrādājumiem šā protokola nozīmē šis līgums attiecas arī tad, ja neiesniedz nevienu no iepriekš minētajiem dokumentiem. 16. pants Preču pārvadājumu apliecības EUR.1 izdošanas procedūra 1. Preču pārvadājumu apliecību EUR.1 izdod eksportētājvalsts muitas dienesti pēc eksportētāja rakstiska pieteikuma vai, ja eksportētājs uzņemas atbildību, pēc viņa pilnvarota pārstāvja rakstiska pieteikuma. 2. Šajā nolūkā eksportētājs vai viņa pilnvarots pārstāvis aizpilda gan preču pārvadājumu apliecību EUR.1, gan pieteikuma veidlapu; to paraugi ir doti III pielikumā. Šīs veidlapas aizpilda vienā no valodām, kurās ir sagatavots šis līgums, un saskaņā ar eksportētājvalsts tiesību aktu noteikumiem. Ja raksta ar roku, lieto tinti un raksta ar drukātiem burtiem. Izstrādājumu apraksts jāsniedz šim nolūkam atvēlētajā ailē, neatstājot nevienu tukšu rindu. Ja šī aile nav pilnībā aizpildīta, tad zem pēdējās apraksta rindas pār visu tukšo laukumu jāievelk horizontāla līnija. 3. Eksportētājam, kurš iesniedz pieteikumu preču pārvadājumu apliecības EUR.1 saņemšanai, jābūt gatavam pēc tās eksportētājvalsts muitas dienestu pieprasījuma, kurā izdota preču pārvadājumu apliecība EUR.1, jebkurā laikā uzrādīt visus attiecīgos dokumentus, kas apliecina attiecīgo izstrādājumu noteiktas izcelsmes statusu, kā arī atbilstību citām šā protokola prasībām. 4. Kopienas dalībvalsts vai EBTA valsts muitas dienesti preču pārvadājumu apliecību EUR.1 izdod tad, ja attiecīgos izstrādājumus var uzskatīt par EEZ vai kādas 3. pantā minētas valsts izcelsmes izstrādājumiem un ja tie atbilst citām šā protokola prasībām. 5. Muitas dienesti, kas izdod preču pārvadājumu apliecību EUR.1, veic visus vajadzīgos pasākumus, lai pārbaudītu izstrādājumu noteiktas izcelsmes statusu un atbilstību citām šā protokola prasībām. Šajā nolūkā tiem ir tiesības prasīt jebkurus pierādījumus un veikt jebkādas eksportētāja pārskatu pārbaudes vai citas vajadzīgās pārbaudes. Tie arī nodrošina to, ka 2. punktā minētās veidlapas ir atbilstīgi aizpildītas. Jo īpaši pārbauda, vai izstrādājumu aprakstam atvēlētā vieta ir aizpildīta tā, lai nebūtu iespējami nekādi krāpnieciski papildinājumi. 6. Preču pārvadājumu apliecības EUR.1 izdošanas dienu norāda apliecības 11. ailē. 7. Muitas dienests preču pārvadājumu apliecību EUR.1 eksportētājam izdod, tiklīdz ir veikta vai nodrošināta faktiskā izvešana. 17. pants Preču pārvadājumu apliecības EUR.1, kas izdotas izdots ar atpakaļejošu spēku 1. Neskarot 16. panta 7. punktu, preču pārvadājumu apliecību EUR.1 izņēmuma kārtā var izdot pēc attiecīgo izstrādājumu izvešanas, ja a) tā nav izdota izvešanas laikā kļūdu, nejaušību vai īpašu apstākļu dēļ vai b) muitas dienestiem var pierādīt, ka preču pārvadājumu apliecība EUR.1 ir tikusi izdota, bet tehnisku iemeslu dēļ tā nav pieņemta, attiecīgās preces ievedot. 2. Īstenojot šā panta 1. punktu, eksportētājam pieteikumā jānorāda to izstrādājumu izvešanas vieta un diena, uz ko attiecas preču pārvadājumu apliecība EUR.1, kā arī jāmin pieteikuma iemesli. 3. Muitas dienesti preču pārvadājumu apliecību EUR.1 var izdot ar atpakaļejošu spēku tikai pēc tam, kad ir pārbaudījuši, vai informācija eksportētāja pieteikumā atbilst informācijai atbilstīgajos dokumentos. 4. Preču pārvadājumu apliecības EUR.1, kas izdotas ar atpakaļejošu spēku, jāvizē ar vienu no šādām frāzēm: spāņu valodā — | "EXPEDIDO A POSTERIORI", | dāņu valodā — | "UDSTEDT EFTERFØLGENDE", | vācu valodā — | "NACHTRÄGLICH AUSGESTELLT", | grieķu valodā — | "ΕΚΔΟΘΕΝ ΕΚ ΤΩΝ ΥΣΤΕΡΩΝ", | angļu valodā — | "ISSUED RETROSPECTIVELY", | franču valodā — | "DÉLIVRÉ A POSTERIORI", | itāļu valodā — | "RILASCIATO A POSTERIORI", | holandiešu valodā — | "AFGEGEVEN A POSTERIORI", | portugāļu valodā — | "EMITIDO A POSTERIORI", | somu valodā — | "ANNETTU JÄLKIKÄTEEN", | zviedru valodā — | "UTFÄRDAT I EFTERHAND", | islandiešu valodā — | "ÚTGEFID EFTIR À", | norvēģu valodā — | "UTSTEDT SENERE". | ["IZDOTS AR ATPAKAĻEJOŠU SPĒKU"]. 5. Šā panta 4. punktā minēto vīzu ietver preču pārvadājumu apliecības EUR.1 ailē "Piezīmes". 18. pants Preču pārvadājumu apliecības EUR.1 dublikāta izdošana 1. Ja preču pārvadājumu apliecība EUR.1 ir nozagta, pazaudēta vai iznīcināta, eksportētājs var vērsties pie muitas dienestiem, kas apliecību izdevuši, lai iegūtu tās dublikātu, kuru sagatavo, pamatojoties uz to rīcībā esošiem izvešanas dokumentiem. 2. Šādi izsniegts dublikāts jāvizē ar vienu no šādām frāzēm: spāņu valodā — | "DUPLICADO", | dāņu valodā — | "DUPLIKAT", | vācu valodā — | "DUPLIKAT", | grieķu valodā — | "ΑΝΤΙΓΡΑΦΟ", | angļu valodā — | "DUPLICATE", | franču valodā — | "DUPLICATA", | itāļu valodā — | "DUPLICATO", | holandiešu valodā — | "DUPLICAAT", | portugāļu valodā — | "SEGUNDA VIA", | somu valodā — | "KAKSOISKAPPALE", | zviedru valodā — | "DUPLIKAT", | islandiešu valodā — | "EFTIRRIT", | norvēģu valodā — | "DUPLIKAT". | ["DUBLIKĀTS"]. 3. Šā panta 2. punktā minēto vīzu iekļauj preču pārvadājumu apliecības EUR.1 dublikāta ailē "Piezīmes". 4. Dublikāts, uz kura jābūt oriģinālās preču pārvadājumu apliecības EUR.1 izdošanas datumam, ir derīgs no dienas, kad izdots preču pārvadājumu apliecības EUR.1 oriģināls. 19. pants Preču pārvadājumu apliecības EUR.1 izdošana, pamatojoties uz iepriekš izdotu vai sagatavotu izcelsmes apliecinājumu Kad noteiktas izcelsmes izstrādājumus nodod muitas iestāžu kontrolei Kopienā vai EBTA valstī, ir iespējams aizstāt oriģinālo izcelsmes apliecinājumu ar vienu vai vairākām preču pārvadājumu apliecībām EUR.1, lai nosūtītu visus vai kādu no šiem izstrādājumiem uz citu vietu Eiropas ekonomikas zonas teritorijā. Preču pārvadājumu apliecības(-u) EUR.1 aizstājēju izdod tā muitas iestāde, kurā izstrādājumi nodoti kontrolei. 19a. pants Grāmatvedības nošķiršana 1. Ja ir lielas izmaksu vai materiālas grūtības, glabājot atsevišķi identisku un savstarpēji aizstājamu noteiktas izcelsmes un nenoteiktas izcelsmes materiālu krājumus, muitas dienesti pēc attiecīgo personu lūguma šādu krājumu pārvaldīšanai var atļaut lietot tā saucamo "grāmatvedības nošķiršanas" metodi. 2. Ar šo metodi jāspēj nodrošināt tas, ka iegūto izstrādājumu skaits, kurus var uzskatīt par noteiktas izcelsmes izstrādājumiem, konkrētā pārskata laikposmā ir tāds pats, kāds tas būtu, ja pastāvētu fiziska krājumu nošķiršana. 3. Muitas dienesti šo atļauju var dot, ja tam ir atbilstoši apstākļi. 4. Šo metodi reģistrē un piemēro saskaņā ar vispārējiem grāmatvedības principiem, kas piemērojami izstrādājuma ražošanas valstī. 5. Persona, kas gūst labumu no šā atvieglojuma, var vai nu izdot izcelsmes apliecinājumus, vai iesniegt par tiem pieteikumus saistībā ar to izstrādājumu daudzumu, ko var uzskatīt par noteiktas izcelsmes izstrādājumiem. Pēc muitas dienestu lūguma šī persona iesniedz deklarāciju par šo daudzumu pārvaldību. 6. Muitas dienesti uzrauga atļaujas izmantošanu un var to anulēt tad, ja tās saņēmējs to nepareizi izmanto vai neievēro citus šā protokola nosacījumus. 20. pants Nosacījumi faktūras deklarācijas sagatavošanai 1. Šī protokola 15. panta 1. punkta b) apakšpunktā minēto faktūras deklarāciju var sagatavot: a) atzīts eksportētājs 21. panta nozīmē vai b) jebkurš eksportētājs par jebkuru tādu sūtījumu, kas sastāv no viena vai vairākiem noteiktas izcelsmes izstrādājumu iesaiņojumiem, kuru kopējā vērtība nepārsniedz EUR 6000. 2. Faktūras deklarāciju var sagatavot, ja attiecīgos izstrādājumus var uzskatīt par EEZ vai kādas 3. pantā minētas valsts izcelsmes izstrādājumiem un ja tie atbilst citām šā protokola prasībām. 3. Eksportētājam, kurš sagatavo faktūras deklarāciju, jābūt gatavam pēc eksportētājvalsts muitas dienestu lūguma jebkurā laikā uzrādīt visus attiecīgos dokumentus, kas apliecina izstrādājumu noteiktas izcelsmes statusu, kā arī atbilstību citām šā protokola prasībām. 4. Eksportētājs faktūras deklarāciju sagatavo, uzrakstot, uzspiežot vai uzdrukājot uz pavadzīmes vai cita tirdzniecības dokumenta deklarāciju, kuras teksts ietverts IV pielikumā, kādā no minētajā pielikumā norādītajām valodām un saskaņā ar eksportētājvalsts tiesību aktu noteikumiem. Ja deklarāciju raksta ar roku, lieto tinti un raksta ar drukātiem burtiem. 5. Faktūras deklarācijai jābūt eksportētāja pašrocīgi parakstītai. Tomēr atzītam eksportētājam 21. panta nozīmē šāda deklarācija nav jāparaksta, ja viņš iesniedz eksportētājvalsts muitas dienestiem rakstisku apliecinājumu par to, ka viņš uzņemas pilnīgu atbildību par jebkuru faktūras deklarāciju ar norādi uz viņu, it kā viņš pats to būtu parakstījis ar roku. 6. Eksportētājs faktūras deklarāciju var sagatavot tad, kad attiecīgos izstrādājumus izved, vai pēc to izvešanas, ja importētājvalstī šo deklarāciju iesniedz ne vēlāk kā divus gadus pēc attiecīgo deklarācijā minēto izstrādājumu ievešanas. 21. pants Atzīts eksportētājs 1. Eksportētājvalsts muitas dienesti var atļaut jebkuram eksportētājam, turpmāk tekstā — "atzītam eksportētājam", kurš bieži veic tādu izstrādājumu pārvadājumus, uz kuriem attiecas šis līgums, sagatavot faktūras deklarācijas neatkarīgi no attiecīgo izstrādājumu vērtības. Eksportētājam, kurš vēlas šādu atļauju saņemt, jāsniedz muitas dienestiem visas garantijas, kas vajadzīgas, lai varētu pārbaudīt izstrādājumu noteiktas izcelsmes statusu, kā arī to atbilstību citām šā protokola prasībām. 2. Muitas dienesti var piešķirt atzīta eksportētāja statusu saskaņā ar jebkuriem nosacījumiem, kurus tie uzskata par atbilstīgiem. 3. Muitas dienesti atzītajam eksportētājam piešķir muitas atļaujas numuru, ko ietver faktūras deklarācijā. 4. Muitas dienesti pārrauga, kā atzītais eksportētājs izmanto atļauju. 5. Piešķirtās pilnvaras muitas dienesti jebkurā laikā var atsaukt. Muitas dienesti tā rīkojas, ja atzītais eksportētājs vairs nesniedz 1. punktā minētās garantijas, vairs neizpilda 2. punktā minētos nosacījumus vai citādi nepareizi izmanto savas pilnvaras. 22. pants Izcelsmes apliecinājuma derīgums 1. Izcelsmes apliecinājums ir derīgs četrus mēnešus no tā izdošanas dienas eksportētājvalstī, un minētajā laikā tas jāiesniedz importētājvalsts muitas dienestiem. 2. Izcelsmes apliecinājumus, ko importētājvalsts muitas dienestiem iesniedz pēc 1. punktā norādītā iesniegšanas termiņa, var pieņemt, lai piemērotu preferenciālu režīmu, ja dokumentus līdz noteiktajam termiņam iesniegt nav bijis iespējams kādu ārkārtas apstākļu dēļ. 3. Citos gadījumos, kad uzrādīšana notikusi par vēlu, importētājvalsts muitas dienesti izcelsmes apliecinājumu var pieņemt, ja izstrādājumi uzrādīti pirms noteiktā termiņa. 23. pants Izcelsmes apliecinājuma iesniegšana Izcelsmes apliecinājumu iesniedz importētājvalsts muitas dienestiem saskaņā ar procedūrām, ko piemēro šajā valstī. Minētie dienesti var pieprasīt izcelsmes apliecinājuma tulkojumu, kā arī to, lai ievešanas deklarācijai būtu pievienots importētāja apliecinājums, ka izstrādājumi atbilst šā līguma īstenošanas nosacījumiem. 24. pants Ievešana pa daļām Ja pēc importētāja lūguma un saskaņā ar importētājvalsts muitas dienestu izstrādātajiem nosacījumiem izjauktus vai nesaliktus izstrādājumus Harmonizētās sistēmas 2. vispārējā noteikuma a) punkta nozīmē, kuri iekļauti Harmonizētās sistēmas XVI un XVII iedaļā vai pozīcijā 7308 un 9406, ieved pa daļām, tad vienotu šo izstrādājumu izcelsmes apliecinājumu muitas dienestiem iesniedz, ievedot pirmo daļu. 25. pants Atbrīvojums no izcelsmes apliecinājuma 1. Izstrādājumus, kurus viena privāta persona otrai pārsūta sīkpakās vai kuri ir daļa no ceļotāja personīgās bagāžas, uzskata par noteiktas izcelsmes izstrādājumiem un izcelsmes apliecinājumu nepieprasa, ja šos izstrādājumus neieved tirdzniecībai, ja ir deklarēts, ka tie atbilst šā protokola prasībām, un ja nav šaubu par šādas deklarācijas ticamību. Gadījumos, kad izstrādājumus sūta pa pastu, šo deklarāciju var rakstīt uz muitas deklarācijas CN22/CN23 veidlapām vai uz papīra lapas, ko pievieno šim dokumentam. 2. Ievešanu, kas notiek neregulāri un ja ievestie izstrādājumi ir paredzēti tikai saņēmēju, ceļotāju vai viņu ģimenes locekļu personīgai lietošanai, neuzskata par ievešanu pārdošanai, ja pēc izstrādājumu veida un daudzuma ir redzams, ka tos neieved komerciāliem mērķiem. 3. Turklāt šo izstrādājumu kopējā vērtība nedrīkst pārsniegt EUR 500 attiecībā uz sīkpakām vai EUR 1200 attiecībā uz izstrādājumiem, kas ir ceļotāja personīgā bagāža. 26. pants Piegādātāja deklarācija 1. Kādā Līgumslēdzējā pusē izsniedzot preču pārvadājuma apliecību EUR.1 vai sastādot faktūras deklarāciju par noteiktas izcelsmes izstrādājumiem, kuru ražošanā izmantotas preces no citām Līgumslēdzējām pusēm, kas ir apstrādātas vai pārstrādātas EEZ, neiegūstot noteiktu izcelsmi, ņem vērā piegādātāja deklarācijas par šīm precēm saskaņā ar šo pantu. 2. Šā panta 1. punktā minētā piegādātāja deklarācija ir pierādījums attiecīgo preču apstrādei vai pārstrādei EEZ, lai noteiktu, vai tie izstrādājumi, kuru ražošanā šīs preces izmantotas, ir uzskatāmi par EEZ izcelsmes izstrādājumiem, un tādējādi ir izpildītas citas šā protokola prasības. 3. Izņemot 4. punktā minētos gadījumus, piegādātājs atsevišķu piegādātāja deklarāciju katram preču sūtījumam sastāda V pielikumā norādītajā veidā uz papīra lapas, kuru pievieno rēķinam, pavadzīmei vai citam komercdokumentam, kur attiecīgās preces aprakstītas pietiekami precīzi, lai būtu iespējams tās identificēt. 4. Ja piegādātājs noteiktam klientam regulāri piegādā preces, kuru EEZ veiktajai apstrādei vai pārstrādei būtu jāpaliek nemainīgai ievērojamu laika periodu, viņš var sastādīt vienu piegādātāja deklarāciju, kas attiektos arī uz turpmākiem šo preču sūtījumiem, še turpmāk — "ilgtermiņa piegādātāja deklarācija". Ilgtermiņa piegādātāja deklarācija ir derīga uz laiku līdz vienam gadam no deklarēšanas dienas. Muitas dienesti tajā valstī, kur deklarācija sastādīta, paredz nosacījumus, ar kādiem deklarācija var attiekties uz ilgākiem laika periodiem. Ilgtermiņa piegādātāja deklarāciju piegādātājs sastāda VI papildinājumā norādītajā veidā, un tajā attiecīgās preces apraksta pietiekami sīki, lai tās varētu identificēt. To nodod attiecīgajam klientam pirms pirmās preču kravas piegādes, uz ko deklarācija attiecas, vai kopā ar šo pirmo kravu. Piegādātājs tūlīt informē savu klientu, ja pastāvīgā piegādātāja deklarācija attiecībā uz piegādātajām precēm vairs nav derīga. 5. Šā panta 3. un 4. punktā minētā piegādātāja deklarācija ir drukāta vai iespiesta vienā no līguma valodām saskaņā ar tās valsts tiesību aktiem, kur tā sastādīta, un uz tās ir piegādātāja pašrocīga paraksta oriģināls. Deklarāciju var rakstīt arī ar roku; tādā gadījumā lieto tinti un raksta ar drukātiem burtiem. 6. Piegādātājam, kurš sastāda deklarāciju, jābūt gatavam jebkurā laikā pēc tās valsts muitas dienestu lūguma, kur deklarāciju sastāda, iesniegt visus attiecīgos dokumentus, lai apliecinātu, ka deklarācijā ietvertā informācija ir pareiza. 27. pants Apliecinošie dokumenti Šā protokola 16. panta 3. punktā, 20. panta 3. punktā un 26. panta 6. punktā minētie dokumenti, ar kuriem pierāda, ka izstrādājumi, uz ko attiecas preču pārvadājumu apliecība EUR.1 vai faktūras deklarācija, ir EEZ vai kādas 3. pantā minētās valsts izcelsmes izstrādājumi un ka tie atbilst pārējām šā protokola prasībām, var inter alia ietvert: a) tiešu pierādījumu par eksportētāja vai piegādātāja veikto darbu, lai iegūtu attiecīgās preces, kas ietvertas, piemēram, tā pārskatos vai iekšējā grāmatvedības uzskaitē; b) izmantoto materiālu noteiktas izcelsmes statusu apliecinošus dokumentus, ko izdevušas vai sagatavojušas Līgumslēdzējas puses, kur šie dokumenti izmantoti saskaņā ar attiecīgās valsts tiesību aktiem; c) dokumentus, kas apliecina attiecīgo materiālu apstrādi vai pārstrādi EEZ un ko izdevušas vai sagatavojušas Līgumslēdzējas puses, kur šie dokumenti izmantoti saskaņā ar valsts tiesību aktiem; d) preču pārvadājumu apliecības EUR.1 vai faktūras deklarācijas, ar kurām apliecina izmantoto materiālu izcelsmi un ko saskaņā ar šo protokolu izdevušas vai sagatavojušas Līgumslēdzējas puses vai kāda no 3. pantā minētajām valstīm saskaņā ar izcelsmes noteikumiem, kas ir identiski šā protokola noteikumiem. e) piegādātāja deklarācijas, kas apliecina attiecīgo preču ražošanā izmantoto materiālu apstrādi vai pārstrādi EEZ un kas sastādītas citās Līgumslēdzējās pusēs saskaņā ar šo protokolu; f) attiecīgus pierādījumus par apstrādi vai pārstrādi ārpus EEZ, piemērojot 11. pantu, ar ko var apliecināt, ka ir izpildītas šā panta prasības. 28. pants Izcelsmes apliecinājuma, piegādātāja deklarāciju un apliecinošo dokumentu saglabāšana 1. Eksportētājs, kurš iesniedzis pieteikumu, lai saņemtu preču pārvadājumu apliecību EUR.1, 16. panta 3. punktā minētos dokumentus saglabā vismaz trīs gadus. 2. Eksportētājs, kurš gatavo faktūras deklarāciju, šīs faktūras deklarācijas kopiju un 20. panta 3. punktā minētos dokumentus saglabā vismaz trīs gadus. 3. Piegādātājs, kurš sastāda piegādātāja deklarāciju, kopiju no šīs deklarācijas un rēķina, pavadzīmes vai cita komercdokumenta, kam šī deklarācija pievienota, kā arī 26. panta 6. punktā minētos dokumentus saglabā vismaz trīs gadus. Piegādātājs, kurš sastāda ilgtermiņa piegādātāja deklarāciju, kopiju no šīs deklarācijas un visiem rēķiniem, pavadzīmēm vai citiem komercdokumentiem, kas attiecas uz attiecīgās deklarācijas aptvertajām precēm, kuras nosūtītas attiecīgajam klientam, kā arī 26. panta 6. punktā minētos dokumentus saglabā vismaz trīs gadus. Šis periods sākas no ilgtermiņa piegādātāja deklarācijas derīguma termiņa beigām. 4. Eksportētājvalsts muitas dienests, kas izdod preču pārvadājumu apliecību EUR.1, 16. panta 2. punktā minēto pieteikuma veidlapu saglabā vismaz trīs gadus. 5. CImportētājvalsts muitas dienesti tiem iesniegtās preču pārvadājumu apliecības EUR.1 un faktūras deklarācijas saglabā vismaz trīs gadus. 29. pants Neatbilstība un formālas kļūdas 1. Ja atklāj nelielu neatbilstību starp informāciju izcelsmes apliecinājumā un dokumentos, kas iesniegti muitas iestādei, lai nokārtotu formalitātes izstrādājumu ievešanai, tad izcelsmes apliecinājums ipso facto nezaudē spēku, ja attiecīgi konstatē, ka šis dokuments atbilst konkrētajiem izstrādājumiem. 2. Izcelsmes apliecinājumu nevar noraidīt acīmredzamu formālu kļūdu, piemēram, drukas kļūdu dēļ, ja šīs kļūdas nerada šaubas par to, ka informācija šajā dokumentā ir pareiza. 30. pants Summas, kas izteiktas eiro 1. Attiecībā uz 20. panta 1. punkta b) apakšpunkta un 25. panta 3. punkta piemērošanu, ja izstrādājumi rēķinā nav ierakstīti eiro, katra attiecīgā valsts katru gadu nosaka summas Kopienas dalībvalstu un 3. pantā minēto valstu valūtās, kas ir ekvivalentas eiro izteiktām summām. 2. Uz sūtījumu attiecas 20. panta 1. punkta b) apakšpunkta vai 25. panta 3. punkta noteikumi, atsaucoties uz valūtu, kurā rēķins ir izrakstīts, saskaņā ar attiecīgās valsts noteikto summu. 3. Summas katrā attiecīgajā valsts valūtā ir līdzvērtīgas tām summām, kuras izteiktas eiro pēc kursa oktobra pirmajā darba dienā. Summas līdz 15. oktobrim paziņo Eiropas Kopienu Komisijai, un tās stājas spēkā no nākošā gada 1. janvāra. Eiropas Kopienu Komisija attiecīgās summas paziņo visām attiecīgajām valstīm. 4. Valsts var noapaļot uz augšu vai uz leju summu, kas iegūta pēc eiro izteiktas summas konversijas tās valūtā. Noapaļotā summa nedrīkst atšķirties no konvertējot iegūtās summas par vairāk nekā 5 procentiem. Valsts var saglabāt nemainīgu to savas valūtas summu, kura ir ekvivalenta eiro izteiktajai summai, ja 3. punktā paredzētā ikgadējā pielāgojuma laikā šīs summas konversija — pirms noapaļošanas — summu valsts valūtā palielina par mazāk kā 15 procentiem. Ekvivalento summu valsts valūtā var saglabāt nemainīgu, ja konvertējot šī ekvivalentā vērtība samazinātos. 5. Pēc Līgumslēdzēju pušu lūguma EEZ Apvienotā komiteja pārskata eiro izteiktās summas. Veicot pārskatīšanu, EEZ Apvienotā komiteja izskata to, vai būtu vēlams saglabāt attiecīgos ierobežojumus reālā izteiksmē. Šajā nolūkā tā var nolemt mainīt eiro izteiktās summas. VI SADAĻA ADMINISTRATĪVĀS SADARBĪBAS PASĀKUMI 31. pants Savstarpējā palīdzība 1. Ar Eiropas Kopienu Komisijas starpniecību Līgumslēdzēju pušu muitas dienesti cits citam piegādā to zīmogu nospiedumu paraugus, kurus tie izmanto, izdodot preču pārvadājumu apliecības EUR.1, kā arī to muitas dienestu adreses, kuri atbild par šo apliecību un faktūras deklarāciju pārbaudi. 2. Lai nodrošinātu pareizu šā protokola piemērošanu, Līgumslēdzējas puses ar kompetento muitas pārvalžu starpniecību palīdz viena otrai, pārbaudot preču pārvadājumu apliecību EUR.1 autentiskumu vai faktūras deklarācijās, kā arī šajos dokumentos sniegtās informācijas pareizību. 32. pants Izcelsmes apliecinājumu pārbaude 1. Izcelsmes apliecinājumu pārbaudi veic izlases kārtā vai arī gadījumos, kad importētājvalsts muitas dienestiem rodas pamatotas šaubas par šādu dokumentu autentiskumu, attiecīgo izstrādājumu noteiktas izcelsmes statusu vai citu šā protokola prasību izpildi. 2. Šā panta 1. punkta noteikumu īstenošanas nolūkā importētājvalsts muitas dienesti atdod atpakaļ eksportētājvalsts muitas dienestiem preču pārvadājumu apliecību EUR.1 un rēķinu, ja tas iesniegts, faktūras deklarāciju vai šo dokumentu kopijas, vajadzības gadījumā norādot pārbaudes iemeslus. Lai atvieglotu vajadzīgās pārbaudes veikšanu, pārsūta visus iegūtos dokumentus un informāciju, kas liecina, ka izcelsmes apliecinājumā sniegtā informācija nav pareiza. 3. Pārbaudi veic eksportētājvalsts muitas dienesti. Šajā nolūkā tiem ir tiesības prasīt jebkurus pierādījumus un veikt jebkādas eksportētāja pārskatu pārbaudes vai citas vajadzīgās pārbaudes. 4. Ja importētājvalsts muitas dienesti nolemj attiecīgajam izstrādājumam apturēt preferenciāla režīma piešķiršanu, tad, gaidot pārbaudes rezultātus, tie importētājam piedāvā izstrādājumus laist apgrozībā, veicot visus piesardzības pasākumus, ko tie atzīst par vajadzīgiem. 5. Muitas dienests, kas lūdz veikt pārbaudi, cik drīz vien iespējams tiek informēts par šīs pārbaudes rezultātiem. Šiem rezultātiem skaidri jānorāda, vai dokumenti ir autentiski un vai attiecīgos izstrādājumus var uzskatīt par EEZ vai kādas no 3. pantā minētas valsts izcelsmes izstrādājumiem, un vai tie atbilst citām šā protokola prasībām. 6. Ja pamatotu šaubu gadījumā desmit mēnešu laikā no pārbaudes pieprasījuma iesniegšanas dienas nav saņemta atbilde vai ja atbildē nav pietiekamas informācijas, lai noteiktu attiecīgā dokumenta autentiskumu vai izstrādājumu īsto izcelsmi, muitas dienesti, kas pieprasījumu iesnieguši, izņemot ārkārtas gadījumus, noraida tiesības uz preferenciālu režīmu. 33. pants Piegādātāja deklarācijas pārbaude 1. Tālākas piegādātāja deklarāciju vai ilgtermiņa piegādātāja deklarāciju pārbaudes var veikt izlases veidā vai jebkurā laikā, kad muitas dienestiem tajā valstī, kur šīs deklarācijas ņemtas vērā, lai izsniegtu preču pārvadājumu apliecību EUR.1 vai sastādītu faktūras deklarāciju, ir pamatotas šaubas attiecībā uz dokumenta autentiskumu vai tajā sniegtās informācijas pareizību. 2. Šā panta 1. punkta noteikumu īstenošanas nolūkā minētie valsts muitas dienesti atdod atpakaļ tās valsts muitas dienestiem, kurā deklarācija sastādīta, piegādātāja deklarāciju un rēķinu(-s), pavadzīmi(-es) vai citus komercdokumentus attiecībā uz deklarācijā ietvertajām precēm, vajadzības gadījumā norādot pārbaudes iemeslus — formālus vai pēc būtības. Pēc lūguma veikt pārbaudi tie šajā nolūkā nosūta visus iegūtos dokumentus un informāciju, ar ko var apliecināt, ka piegādātāja deklarācijā norādītā informācija nav pareiza. 3. Pārbaudi izdara tās valsts muitas dienesti, kurā sastādīta piegādātāja deklarācija. Šajā nolūkā tie var prasīt visus pierādījumus un veikt visas eksportētāja pārskatu pārbaudes un visas citas pārbaudes, ko tie uzskata par vajadzīgām. 4. Muitas dienests, kas lūdz veikt pārbaudi, cik drīz vien iespējams tiek informēts par šīs pārbaudes rezultātiem. Šajos rezultātos skaidri jānorāda, vai piegādātāja deklarācijā sniegtā informācija ir pareiza, un tai jāļauj noteikt vai un ciktāl šo piegādātāja deklarāciju var ņemt vērā, izsniedzot preču pārvadājumu apliecību EUR.1 vai sastādot faktūras deklarāciju. 34. pants Strīdu izšķiršana 1. Ja strīdi rodas saistībā ar 32. pantā minētajām pārbaudes procedūrām, ko muitas dienesti, kuri iesnieguši pieprasījumu veikt pārbaudi, un muitas dienesti, kuri atbild par šīs pārbaudes veikšanu, nevar atrisināt, vai ja rodas jautājumi par šā protokola interpretāciju, šos strīdus nodod izskatīšanai EEZ Apvienotajā komitejā. 2. Visos gadījumos strīdu izšķiršana starp importētāju un importētājvalsts muitas dienestiem noris saskaņā ar minētās valsts tiesību aktiem. 35. pants Sankcijas Katrai personai, kas sagatavo vai liek sagatavot dokumentu, kurā ietverta nepatiesa informācija, lai panāktu preferenciāla režīma piešķiršanu izstrādājumiem, uzliek sankcijas. 36. pants Brīvās zonas 1. Līgumslēdzējas puses veic visus vajadzīgos pasākumus, lai nodrošinātu to, ka izstrādājumus, kurus tirgo ar izcelsmes apliecinājumu un pārvadā pa brīvo zonu to teritorijā, neaizstāj ar citiem izstrādājumiem un ka ar tiem netiek veiktas citas darbības kā vien darbības, kas vajadzīgas, lai novērstu izstrādājumu bojāšanos. 2. Atkāpjoties no 1. punktā ietvertajiem noteikumiem, ja EEZ izcelsmes izstrādājumus ieved brīvajā zonā ar izcelsmes apliecinājumu un tie tiek apstrādāti vai pārstrādāti, tad attiecīgie dienesti pēc eksportētāja lūguma izdod jaunu preču pārvadājumu apliecību EUR.1, ja minētā apstrāde vai pārstrāde atbilst šā protokola noteikumiem. VII SADAĻA SEŪTA UN MELIĻA 37. pants Protokola piemērošana 1. Šajā protokolā lietotais termins "EEZ" neietver Seūtu un Meliļu. Termins "EEZ izcelsmes izstrādājumi" neaptver izstrādājumus, kuru izcelsme ir Seūtā un Meliļā. 2. Piemērojot 49. punktu attiecībā uz Seūtas un Meliļas izcelsmes izstrādājumiem, šo protokolu piemēro mutatis mutandis, ievērojot 38. pantā minētos īpašos nosacījumus. 38. pants Īpaši nosacījumi 1. Ja turpmāk uzskaitītie izstrādājumi ir tieši transportēti saskaņā ar 12. panta noteikumiem, uzskata, ka 1) Seūtas un Meliļas izcelsmes izstrādājumi ir a) Seūtā un Meliļā pilnībā iegūti izstrādājumi; b) Seūtā un Meliļā iegūti izstrādājumi, kuru ražošanā nav izmantoti a) apakšpunktā minētie izstrādājumi, ar noteikumu, ka i) minētie izstrādājumi ir pietiekami apstrādāti vai pārstrādāti 5. panta nozīmē; vai ka ii) šo izstrādājumu izcelsme ir EEZ, ja tie ir apstrādāti vai pārstrādāti, pārsniedzot 6. pantā minētās darbības. 2) EEZ izcelsmes izstrādājumi ir a) EEZ pilnībā iegūti izstrādājumi; b) EEZ iegūti izstrādājumi, kuru ražošanā nav izmantoti a) apakšpunktā minētie izstrādājumi, ar noteikumu, ka i) minētie izstrādājumi ir pietiekami apstrādāti vai pārstrādāti 5. panta nozīmē; vai ka ii) šo izstrādājumu izcelsme ir Seūtā un Meliļā vai EEZ, ja tie ir apstrādāti vai pārstrādāti, pārsniedzot 6. pantā minētās darbības. 2. Seūtu un Meliļu uzskata par vienotu teritoriju. 3. Eksportētājs vai viņa pilnvarotā persona preču pārvadājumu apliecības EUR.1 otrajā ailē vai faktūras deklarācijā ieraksta "EEZ" un "Seūta un Meliļa". Turklāt, ja izstrādājuma izcelsme ir Seūtā un Meliļā, to norāda preču pārvadājumu apliecības EUR.1 ceturtajā ailē vai faktūras deklarācijā. 4. Spānijas muitas dienesti ir atbildīgi par šā protokola piemērošanu Seūtā un Meliļā. I Pielikums Ievadpiezīmes sarakstam II pielikumā 1. piezīme. Sarakstā paredzēti nosacījumi, saskaņā ar kuriem visi izstrādājumi jāuzskata par pietiekami apstrādātiem vai pārstrādātiem šā protokola 5. panta nozīmē. 2. piezīme. 2.1. Saraksta pirmajās divās ailēs ir aprakstīti iegūtie izstrādājumi. Pirmajā ailē norādīts Harmonizētās sistēmas pozīcijas vai nodaļas numurs, bet otrajā ailē ir minēts preču apraksts šās sistēmas attiecīgajā pozīcijā vai nodaļā. Saraksta 3. vai 4. ailē ir noteikumi attiecībā uz katru ierakstu pirmajās divās ailēs. Ja pirms ieraksta pirmajā ailē ir "ex", tas nozīmē, ka 3. vai 4. ailes noteikumi attiecas tikai uz 2. ailē norādīto pozīcijas daļu. 2.2. Ja 1. ailē ir vairāku pozīciju numuri vai nodaļas numurs, un tāpēc izstrādājumu apraksts 2. ailē ir vispārīgs, tad 3. un 4. ailes noteikumi attiecas uz visiem izstrādājumiem, kas Harmonizētajā sistēmā klasificēti attiecīgās nodaļas pozīcijās vai jebkurā no 1. ailē uzskaitītajām pozīcijām. 2.3. Ja sarakstā dažādi noteikumi attiecas uz dažādiem kādas pozīcijas izstrādājumiem, tad katrā ievilkumā ir tās pozīcijas daļas apraksts, uz ko attiecas 3. vai 4. ailes noteikumi. 2.4. Ja ierakstam abās pirmajās ailēs ir paredzēti noteikumi gan 3. ailē, gan 4. ailē, izvedējs var izvēlēties, kuru no tiem piemērot. Ja 4. ailē izcelsmes noteikums nav ierakstīts, tad jāpiemēro 3. ailes noteikums. 3. piezīme. 3.1. Attiecībā uz izstrādājumiem, kas ieguvuši noteiktas izcelsmes statusu un ko izmanto citu izstrādājumu ražošanā, 5. panta noteikumus piemēro neatkarīgi no tā, vai minētais statuss iegūts rūpnīcā, kurā izstrādājumus izmanto, vai arī citā rūpnīcā tajā pašā vai citā EEZ valstī. Piemērs: Dzinēju pozīcijā 8407, par kuru noteikumā ir teikts, ka var iekļaut nenoteiktas izcelsmes materiālus, kuru vērtība nedrīkst pārsniegt 40 % no ražotāja cenas, izgatavo no "pārējiem leģētiem tēraudiem, kas iepriekš apstrādāti kaļot", kuri minēti pozīcijā ex7224. Ja attiecīgais kalums EEZ izkalts no nenoteiktas izcelsmes stieņa, tad kalums jau ir ieguvis noteiktas izcelsmes statusu, pamatojoties uz to noteikumu, kurš attiecas uz saraksta pozīciju ex7224. Tādā gadījumā, aprēķinot dzinēja vērtību, kalumu var uzskatīt par noteiktas izcelsmes kalumu neatkarīgi no tā, vai kalums ražots tajā pašā rūpnīcā, kurā dzinējs, vai citā EEZ rūpnīcā. Tādējādi, aprēķinot izmantoto nenoteiktas izcelsmes izejvielu vērtību, neņem vērā nenoteiktās izcelsmes lietņa vērtību. 3.2. Saraksta noteikums paredz mazāko vajadzīgo apstrādi vai pārstrādi, un jebkāda papildu apstrāde vai pārstrāde arī piešķir izstrādājumam noteiktas izcelsmes statusu; un otrādi, ja veiktā apstrāde vai pārstrāde nav pietiekama, noteiktas izcelsmes statusu nepiešķir. Tādējādi, ja noteikumā paredzēts, ka konkrētā izgatavošanas stadijā var izmantot nenoteiktas izcelsmes izejvielas, šādas izejvielas atļauts izmantot arī iepriekšējās stadijās, bet nav atļauts izmantot vēlākās stadijās. 3.3. Neskarot 3.2. piezīmi, ja noteikumā paredzēta "ražošana no jebkuras pozīcijas materiāliem", tad var izmantot visu pozīciju materiālus (arī materiālus, kas ir paša izstrādājuma pozīcijā un ir ar tādu pašu aprakstu), tomēr jāievēro visi īpašie ierobežojumi, kas noteikumā varētu būt ietverti. Tomēr norāde "ražošana no jebkuras pozīcijas materiāliem, ieskaitot pārējos pozīcijas… materiālus" vai "ražošana no visu pozīciju materiāliem, ieskaitot citus materiālus izstrādājuma pozīcijā" nozīmē to, ka var lietot visu pozīciju materiālus, izņemot tos, kam ir tāds pats apraksts kā saraksta 2. ailē norādītajam izstrādājumam. 3.4. Ja saraksta kādā noteikumā norādīts, ka izstrādājumu var izgatavot no vairāk nekā viena materiāla, tas nozīmē, ka var izmantot vienu materiālu vai vairākus materiālus. Tas nenozīmē, ka jāizmanto visi materiāli. Piemērs: Noteikumā par audumiem, kas iekļauti pozīcijās 5208-5212, paredzēts, ka var izmantot dabiskās šķiedras, un kopā ar citām izejvielām var izmantot arī ķīmiskos materiālus. Tas nenozīmē, ka jāizmanto abu veidu izejvielas; var izmantot vienu vai otru, vai abu veidu izejvielas. 3.5. Ja saraksta noteikumā norādīts, ka izstrādājums jāizgatavo no konkrēta materiāla, tad šis nosacījums acīmredzot neliedz izmantot citus materiālus, kas tiem raksturīgo īpašību dēļ nevar atbilst šim noteikumam. (Skatīt arī 6.2. piezīmi saistībā ar tekstilmateriāliem.) Piemērs: Noteikums par pārtikas izstrādājumiem, kas iekļauti pozīcijā 1904, īpaši aizliedz izmantot labību un tās pārstrādes produktus, tomēr tas nenozīmē, ka nedrīkst izmantot minerālsāļus, ķīmiskās un citas piedevas, kas nav labības produkti. Tomēr tas neattiecas uz izstrādājumiem, kurus gan nevar izgatavot no konkrētiem sarakstā norādītiem materiāliem, bet tomēr var izgatavot no līdzīgiem materiāliem iepriekšējās ražošanas stadijās. Piemērs: Ja kāds apģērbs, kas iekļauts ex 62. nodaļā, ir izgatavots no neaustiem materiāliem un ja attiecīgās grupas preču ražošanā atļauts izmantot tikai nenoteiktas izcelsmes dziju, nav iespējams sākt ražošanu no neaustas drēbes pat tad, ja neaustu drēbi parasti nevar izgatavot no dzijas. Šādos gadījumos izejmateriālam parasti vajadzētu būt pirmsdzijas, t.i., šķiedras stadijā. 3.6. Ja kādā noteikumā šajā sarakstā ir minētas divas vai vairākas maksimālās procentuālās vērtības nenoteiktas izcelsmes materiāliem, ko var izmantot, šos procentus nedrīkst skaitīt kopā. Citiem vārdiem sakot, kopējā vērtība visām izmantotajām nenoteiktas izcelsmes izejvielām nedrīkst pārsniegt augstāko procentos izteikto vērtību. Turklāt nedrīkst pārsniegt arī atsevišķos procentuālos daudzumus, kas attiecas uz konkrētiem materiāliem. 4. piezīme. 4.1. Sarakstā izmantotais termins "dabiskās šķiedras" attiecas uz šķiedrām, kas nav mākslīgās vai sintētiskās šķiedras. Šo terminu attiecina tikai uz pirmsvērpšanas stadijām, tostarp atlikām, un, ja vien nav noteikts citādi, arī uz šķiedrām, kas ir kārstas, ķemmētas vai citādi apstrādātas, bet nav vērptas. 4.2. "Dabiskās šķiedras" attiecas uz astriem, kas iekļauti pozīcijā 0503, zīdu, kas iekļauts pozīcijās 5002 un 5003, kā arī vilnas šķiedrām un smalku vai rupju dzīvnieku spalvu, kas iekļauta pozīcijās 5101-5105, kokvilnas šķiedrām, kas iekļautas pozīcijās 5201-5203, kā arī pārējām augu šķiedrām, kas iekļautas pozīcijās 5301-5305. 4.3. Terminus "tekstilmasa", "ķīmiskas izejvielas" un "izejvielas papīra ražošanai" sarakstā izmanto, lai aprakstītu izejvielas, kas nav klasificētas 50. līdz 63. nodaļā un kuras var izmantot mākslīgu, sintētisku vai papīra šķiedru vai dzijas ražošanai. 4.4. Terminu "ķīmiskās štāpeļšķiedras" sarakstā izmanto, lai aprakstītu sintētisku vai mākslīgu pavedienu grīsti, štāpeļšķiedras vai atlikas, kas iekļautas pozīcijās 5501-5507. 5. piezīme. 5.1. Ja pie kāda izstrādājuma sarakstā ir atsauce uz šo piezīmi, tad 3. ailes nosacījumi neattiecas ne uz vienu tekstila pamatmateriālu, ko izmanto konkrētā izstrādājuma ražošanā un kas kopā veido 10 % vai mazāk no visu izmantoto tekstila pamatmateriālu kopējā svara. (Sk. arī 5.3. un 5.4. piezīmi.) 5.2. Tomēr 5.1. piezīmē minēto pielaidi var piemērot tikai jauktiem izstrādājumiem, kas izgatavoti no diviem vai vairākiem tekstila pamatmateriāliem. Tekstila pamatmateriāli ir šādi: - zīds, - vilna, - rupja dzīvnieku spalva, - smalka dzīvnieku spalva, - astri, - kokvilna, - izejvielas papīra ražošanai un papīrs, - lini, - kaņepāji, - džuta un citas lūksnes šķiedras, - sizals un citas Agave ģints augu tekstilšķiedras, - kokosšķiedra, abakas, rāmijas un citu augu tekstilšķiedras, - sintētiskie ķīmiskie pavedieni, - mākslīgie ķīmiskie pavedieni, - strāvas vadītāji pavedieni, - sintētiskas ķīmiskās štāpeļšķiedras no polipropilēna, - sintētiskas ķīmiskās štāpeļšķiedras no poliestera, - sintētiskas ķīmiskās štāpeļšķiedras no poliamīda, - sintētiskas ķīmiskās štāpeļšķiedras no poliakrilnitrila, - sintētiskas ķīmiskās štāpeļšķiedras no polimīda, - sintētiskas ķīmiskās štāpeļšķiedras no politetrafluoretilēna, - sintētiskas ķīmiskās štāpeļšķiedras no polifenilēnsulfīda, - sintētiskas ķīmiskās štāpeļšķiedras no polivinilhlorīda, - citas sintētiskas ķīmiskās štāpeļšķiedras, - mākslīgas ķīmiskās štāpeļšķiedras no viskozes, - citas mākslīgās ķīmiskās štāpeļšķiedras, - dzija, kas izgatavota no poliuretāna ar elastīgiem poliētera segmentiem, arī pozamenta, - dzija, kas izgatavota no poliuretāna ar elastīgiem poliestera segmentiem, arī pozamenta, - izstrādājumi, kuri iekļauti pozīcijā 5605 (metalizēti pavedieni) un kuros iestrādāta lente ar alumīnija folijas pildījumu vai ar plastmasas kārtas pildījumu, ar alumīnija pulvera segumu vai bez tā, kuras platums nepārsniedz 5 mm un kura ir iestiprināta ar caurspīdīgu vai krāsainu līmi starp divām plastmasas kārtām, - citi izstrādājumi, kas iekļauti pozīcijā 5605. Piemērs: Pozīcijas 5205 dzija, kas izgatavota no pozīcijas 5203 kokvilnas šķiedrām un pozīcijas 5506 sintētiskām štāpeļšķiedrām, ir jaukta dzija. Tāpēc var izmantot nenoteiktas izcelsmes sintētiskās štāpeļšķiedras, kas neatbilst izcelsmes noteikumiem (kuri paredz izgatavošanu no ķīmiskiem materiāliem vai tekstilmasas), ja to kopējais svars nepārsniedz 10 % no dzijas svara. Piemērs: Pozīcijas 5112 vilnas audums, kas izgatavots no pozīcijas 5107 vilnas dzijas un pozīcijas 5509 sintētiskas dzijas no štāpeļšķiedrām, ir jaukts audums. Tāpēc var izmantot sintētisku dziju, kas neatbilst izcelsmes noteikumiem (kuri paredz izgatavošanu no ķīmiskiem materiāliem vai tekstilmasas), vai vilnas dziju, kas neatbilst izcelsmes noteikumiem (kuri paredz izgatavošanu no dabiskām šķiedrām, kas nav kārstas vai ķemmētas vai citādi sagatavotas vērpšanai), vai abas dzijas kopā, ja to kopējais svars nepārsniedz 10 % no auduma svara. Piemērs: Audums ar šūtām plūksnām, kas iekļauts pozīcijā 5802 un ko izgatavo no pozīcijas 5205 kokvilnas dzijas un no kokvilnas auduma, kas iekļauts pozīcijā 5210, ir jaukts izstrādājums tikai tad, ja pats kokvilnas audums ir jaukts audums, kas izgatavots no divās atsevišķās pozīcijās klasificētiem pavedieniem, vai arī ja izmantotā kokvilnas dzija ir jaukta dzija. Piemērs: Ja konkrētais audums ar šūtām plūksnām ir izgatavots no kokvilnas dzijas, kas iekļauta pozīcijā 5205, un no sintētiska auduma, kas iekļauts pozīcijā 5407, tad izmantotās dzijas acīmredzot ir divi atsevišķi tekstila pamatmateriāli, un tādējādi audums ar šūtām plūksnām ir jaukts izstrādājums. 5.3. Attiecībā uz izstrādājumiem, kuros ietilpst "dzija, kas izgatavota no poliuretāna ar elastīgiem poliētera segmentiem, arī pozamentēta", šī pielaide attiecīgajai dzijai ir 20 %. 5.4. Attiecībā uz izstrādājumiem, kuros ietilpst "lente ar alumīnija folijas pildījumu vai ar plastmasas kārtas pildījumu, ar alumīnija pulvera segumu vai bez tā, ne biezāka par 5 mm, kas ir iestiprināta ar caurspīdīgu vai krāsainu līmi starp divām plastmasas kārtām", šī pielaide attiecīgajai lentei ir 30 %. 6. piezīme. 6.1. Ja pie kāda izstrādājuma sarakstā ir atsauce uz šo piezīmi, tekstilmateriālus (izņemot oderes un starpoderes), kas neatbilst 3. ailes saraksta noteikumam par attiecīgiem apdarinātiem izstrādājumiem, var izmantot, ja tie ir iekļauti citā pozīcijā nekā izstrādājums un ja to vērtība nepārsniedz 8 % no izstrādājuma ražotāja cenas. 6.2. Neskarot 6.3. piezīmi, materiālus, kas nav klasificēti 50. līdz 63. nodaļā, var brīvi izmantot tekstilizstrādājumu ražošanā neatkarīgi no tā, vai tajos ir vai nav tekstilmateriāli. Piemērs: Ja saraksta noteikums paredz, ka konkrētā tekstilizstrādājumā (piemēram, biksēs) jāizmanto dzija, tad tas neliedz izmantot metāla izstrādājumus, piemēram, pogas, jo pogas nav klasificētas 50. līdz 63. nodaļā. Šā paša iemesla dēļ nav liegts izmantot rāvējslēdzējus, pat ja rāvējslēdzējos parasti ietilpst tekstilmateriāli. 6.3. Ja piemēro noteikumu par procentuālo daudzumu, aprēķinot izmantoto nenoteiktas izcelsmes materiālu vērtību, jāņem vērā 50. līdz 63. nodaļā neklasificēto materiālu vērtība. 7. piezīme. 7.1. "Īpaši procesi" pozīcijās ex2707, 2713-2715, ex2901, ex2902 un ex3403 ir šādi: a) vakuumdestilācija; b) sekundārā pārtvaice ar ļoti rūpīgu frakcionēšanu; c) krekings; d) riformings; e) ekstrakcija ar selektīviem šķīdinātājiem; f) process, kas ietver visas šādas darbības: apstrāde ar koncentrētu sērskābi; oleumu vai sēra anhidrīdu; neitralizācija ar sārmainām vielām; atkrāsošana un attīrīšana ar dabiski aktīvu augsni, aktivētu augsni, aktivētu kokogli vai boksītu, g) polimerizācija; h) alkilēšana; i) izomerizācija. 7.2. "Īpaši procesi" pozīcijās 2710, 2711 un 2712 ir šādi: a) vakuumdestilācija; b) sekundārā pārtvaice ar ļoti rūpīgu frakcionēšanu; c) krekings; d) riformings; e) ekstrakcija ar selektīviem šķīdinātājiem; f) process, kas ietver visas šādas darbības: apstrāde ar koncentrētu sērskābi; oleumu vai sēra anhidrīdu; neitralizācija ar sārmainām vielām; atkrāsošana un attīrīšana ar dabiski aktīvu augsni, aktivētu augsni, aktivētu kokogli vai boksītu, g) polimerizācija; h) alkilēšana; ij) izomerizācija; k) tikai attiecībā uz smagajām eļļām pozīcijā ex2710 — atsērošana ar ūdeņradi, samazinot sēra saturu pārstrādātajos produktos vismaz par 85 % (ASTM D 1266-59 T metode); l) tikai attiecībā uz pozīcijas 2710 izstrādājumiem — deparafinēšana ar jebkuru paņēmienu, kas nav filtrācija; m) tikai attiecībā uz smagajām eļļām pozīcijā ex2710 — apstrāde ar ūdeņradi vairāk nekā 20 bar spiedienā un temperatūrā, kas pārsniedz 250 °C, izmantojot katalizatoru, kas nav atsērošanas katalizators, ūdeņradim darbojoties kā aktīvajam ķīmiskās reakcijas elementam. pozīcijas ex2710 ziežeļļu turpmāka apstrāde ar ūdeņradi (piemēram, hidroattīrīšana vai atkrāsošana) krāsas vai stabilitātes uzlabošanai tomēr nav uzskatāma par īpašu procesu, n) tikai attiecībā uz kurināmo mazutu pozīcijā ex2710 — destilācija pie atmosfēras spiediena, ja mazāk kā 30 % šo produktu tilpuma pārtvaicējas, ieskaitot zudumus, 300 °C temperatūrā, izmantojot metodi ASTM D 86; o) tikai attiecībā uz smagajām eļļām pozīcijā ex2710, izņemot gāzeļļas un kurināmo mazutu, apstrāde ar augstfrekvences elektrisko izlādi; p) tikai attiecībā uz neapstrādātiem produktiem (izņemot vazelīnu, ozokerītu, lignītvasku vai kūdras vasku, parafīnu, kas pēc svara satur mazāk kā 0,75 % eļļas) pozīcijā ex2712, attīrīšana no eļļas ar frakcionētu kristalizāciju. 7.3. Attiecībā uz pozīciju ex2707, 2713-2715, ex2901, ex2902 un ex3403 izstrādājumiem vienkāršas darbības, piemēram, tīrīšana, dekantēšana, atsāļošana, ūdens atdalīšana, filtrēšana, krāsošana, marķēšana, sēra iegūšana, sajaucot izstrādājumus ar dažādu sēra saturu, kā arī jebkuru šo darbību apvienojums vai līdzīgas darbības noteiktu izcelsmi nepiešķir. II Pielikums Saraksts attiecībā uz apstrādi vai pārstrādi, kas jāveic nenoteiktas izcelsmes materiāliem, lai izgatavotais izstrādājums varētu iegūt noteiktas izcelsmes statusu Līgums var neattiekties uz visiem šajā sarakstā minētajiem izstrādājumiem. Tāpēc jāskata citas līguma daļas. HS pozīcija | Izstrādāja apraksts | Apstrāde vai pārstrāde, kas nenoteiktas izcelsmes materiāliem piešķir noteiktas izcelsmes statusu | | | 1 | 2 | 3 vai, 4 | 1. nodaļa | Dzīvi dzīvnieki | Visiem 1. nodaļas dzīvniekiem jābūt pilnīgi iegūtiem. | | 2. nodaļa | Gaļa un gaļas subprodukti | Ražošana, kurā visi izmantotie 1. un 2. nodaļas materiāli tiek pilnīgi iegūti. | | 3. nodaļa | Zivis un vēžveidīgie, mīkstmieši un citi ūdens bezmugurkaulnieki | Ražošana, kurā visi izmantotie 3. nodaļas materiāli tiek pilnīgi iegūti. | | ex 4. nodaļa | Piena pārstrādes produkti; putnu olas; dabiskais medus; citur neminēti dzīvnieku izcelsmes pārtikas produkti, izņemot: | Ražošana, kurā visi izmantotie 4. nodaļas materiāli tiek pilnīgi iegūti. | | 0403 | paniņas, rūgušpienu, skābo krējumu, jogurtu, kefīru un citus raudzētus vai skābpiena un krējuma produktus, arī iebiezinātus un ar cukura vai cita saldinātāja piedevu, kā arī aromatizētus vai ar augļu, riekstu vai kakao piedevu | Ražošana, kurā: visi izmantotie 4. nodaļas materiāli ir pilnībā iegūti,visas izmantotās pozīcijas 2009 augļu sulas (izņemot ananāsu, laimu vai greipfrūtu sulu) jau ir ar noteiktas izcelsmes statusu, unvisu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | ex 5. nodaļa | Citur neminēti dzīvnieku izcelsmes produkti, izņemot: | Ražošana, kurā visi izmantotie 5. nodaļas materiāli tiek pilnīgi iegūti. | | ex0502 | apstrādātus mājas cūku vai mežacūku sarus un spalvas | Saru un spalvu tīrīšana, dezinfekcija, šķirošana un iztaisnošana. | | 6. nodaļa | Veģetējoši koki un citi augi; bumbuļi, saknes un tamlīdzīgas augu daļas; griezti ziedi un dekoratīvi zaļumi | Ražošana, kurā: visi izmantotie 6. nodaļas materiāli ir pilnībā iegūti, unvisu izmantoto materiālu vērtība nepārsniedz 50 % no izstrādājuma ražotāja cenas. | | 7. nodaļa | Dārzeņi un ēdami sakņaugi un bumbuļaugi | Ražošana, kurā visi izmantotie 7. nodaļas materiāli tiek pilnīgi iegūti. | | 8. nodaļa | Ēdami augļi un rieksti; citrusaugļu un meloņu mizas | Ražošana, kurā: visi izmantotie augļi un rieksti ir pilnībā iegūti, unvisu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | ex 9. nodaļa | Kafija, tēja, mate un garšvielas izņemot: | Ražošana, kurā visi izmantotie 9. nodaļas materiāli tiek pilnīgi iegūti. | | 0901 | Kafija, grauzdēta vai negrauzdēta, ar kofeīnu vai bez kofeīna; kafijas pupiņu čaumalas un apvalki; kafijas atvietotāji ar jebkādu kafijas saturu | Ražošana, izmantojot jebkuras pozīcijas materiālus | | 0902 | Tēja, arī aromatizēta | Ražošana, izmantojot jebkuras pozīcijas materiālus | | ex0910 | Garšvielu maisījumi | Ražošana, izmantojot jebkuras pozīcijas materiālus | | 10. nodaļa | Labība | Ražošana, kurā visi izmantotie 10. nodaļas materiāli tiek pilnīgi iegūti. | | ex 11. nodaļa | Miltrūpniecības ražojumi; iesals; cietes; inulīns; kviešu lipeklis; izņemot: | Ražošana, kurā visi izmantotie augļi vai pozīcijas 0714 graudaugi, dārzeņi, saknes un bumbuļi tiek pilnīgi iegūti. | | ex1106 | pozīcijas 0713 kaltētu, izlobītu pākšu dārzeņu rupja maluma miltus un pulveri | Pozīcijas 0708 pākšu dārzeņu kaltēšana un malšana | | 12. nodaļa | Eļļas augu sēklas un eļļas augļi; dažādi graudi, sēklas un augļi; augi rūpnieciskām vajadzībām un ārstniecības augi; salmi un lopbarība | Ražošana, kurā visi izmantotie 12. nodaļas materiāli tiek pilnīgi iegūti. | | 1301 | Šellaka; dabiski sveķi, sveķainas vielas, gumijas sveķi un oleosveķi (piemēram, balzami): | Ražošana, kurā visu pozīcijas 1301 izmantoto materiālu vērtība nepārsniedz 50 % no izstrādājuma ražotāja cenas | | 1302 | Augu sulas un ekstrakti; pektīni, pektināti un pektāti; agars un citi no augu produktiem iegūti recinātāji un biezinātāji, arī modificēti: | | | - modificēti recinātāji un biezinātāji, kas iegūti no dārzeņu produktiem | Ražošana no nemodificētiem recinātājiem un biezinātājiem. | | - Citi | Ražošana, kurā visu izmantoto materiālu vērtība nepārsniedz 50 % no izstrādājuma ražotāja cenas | | 14. nodaļa | Augu materiāli pīšanai; augu valsts produkti, kas nav citur minēti un iekļauti | Ražošana, kurā visi izmantotie 14. nodaļas materiāli tiek pilnīgi iegūti. | | ex 15. nodaļa | Dzīvnieku vai augu tauki un eļļas un to šķelšanās produkti; gatavi pārtikas tauki; dzīvnieku vai augu vaski; izņemot: | Ražošana no jebkuras pozīcijas materiāliem, izņemot izstrādājuma pozīciju | | 1501 | Cūku tauki (tostarp kausēti tauki) un mājputnu tauki, izņemot pozīcijā 0209 vai 1503 minētos: | | | - tauki no kauliem vai atliekām | Ražošana no jebkuras pozīcijas materiāliem, izņemot tos, kas iekļauti pozīcijā 0203, 0206 vai 0207, vai kaulus, kas iekļauti pozīcijā 0506 | | - Citi | Ražošana no cūkgaļas vai cūkgaļas subproduktiem, kas iekļauti pozīcijā 0203 vai 0206, vai no mājputnu gaļas un subproduktiem, kas iekļauti pozīcijā 0207 | | 1502 | Liellopu, aitu vai kazu tauki, izņemot tos, kas iekļauti pozīcijā 1503 | | | - tauki no kauliem vai atliekām | Ražošana no jebkuras pozīcijas materiāliem, izņemot tos, kas iekļauti pozīcijā 0201, 0202, 0204 vai 0206, vai kaulus, kas iekļauti pozīcijā 0506 | | - Citi | Ražošana, kurā visi izmantotie 2. nodaļas materiāli tiek pilnīgi iegūti. | | 1504 | Zivju vai jūras zīdītāju tauki un eļļas un to frakcijas, rafinētas vai nerafinētas, bet bez ķīmiskā sastāva izmaiņām: | | | - cietās frakcijas | Ražošana no jebkuras pozīcijas materiāliem, ietverot pārējos pozīcijas 1504 materiālus. | | - Citi | Ražošana, kurā visi izmantotie 2. un 3. nodaļas materiāli tiek pilnīgi iegūti. | | ex1505 | Rafinēts lanolīns | Ražošana no neattīrītiem vilnas taukiem, kas iekļauti pozīcijā 1505 | | 1506 | Citi dzīvnieku tauki un eļļas un to frakcijas, rafinētas vai nerafinētas, bet bez ķīmiskā sastāva izmaiņām: | | | - cietās frakcijas | Ražošana no jebkuras pozīcijas materiāliem, ietverot pārējos pozīcijas 1506 materiālus. | | - Citi | Ražošana, kurā visi izmantotie 2. nodaļas materiāli tiek pilnīgi iegūti. | | 1507 līdz 1515 | Augu eļļas un to frakcijas: | | | - sojas, zemesriekstu, palmu, kopras, palmu kodolu, babasū, tungas koka un oitisiku eļļa, miršu vasks un sumahu vasks, jojobas eļļas frakcijas un eļļas tehniskai vai rūpnieciskai izmantošanai, izņemot pārtikas ražošanu | Ražošana no jebkuras pozīcijas materiāliem, izņemot izstrādājuma pozīciju | | - cietās frakcijas, izņemot jojobas eļļas cietās frakcijas | Ražošana no pārējiem materiāliem, kas iekļauti pozīcijās 1507-1515. | | - Citi | Ražošana, kurā visi izmantotie augu materiāli tiek pilnīgi iegūti. | | 1516 | Dzīvnieku vai augu tauki un eļļas un to frakcijas, pilnīgi vai daļēji hidrogenētas, esterificētas, pāresterificētas vai elaidinētas, rafinētas vai nerafinētas, bet tālāk neapstrādātas | Ražošana, kurā: visi izmantotie 2. nodaļas materiāli ir pilnībā iegūti, unvisi izmantotie dārzeņu materiāli ir pilnībā iegūti. Tomēr var izmantot pozīciju 1507, 1508, 1511 un 1513 materiālus. | | 1517 | Margarīns; pārtikas maisījumi vai izstrādājumi no dzīvnieku vai augu taukiem vai eļļām, vai dažādu šās grupas tauku vai eļļu frakcijām, izņemot pozīcijā 1516 iekļautos pārtikas taukus vai eļļas vai to frakcijas | Ražošana, kurā: visi izmantotie 2. un 4. nodaļas materiāli ir pilnībā iegūti, unvisi izmantotie dārzeņu materiāli ir pilnībā iegūti. Tomēr var izmantot pozīciju 1507, 1508, 1511 un 1513 materiālus. | | 16. nodaļa | Gaļas, zivju vai vēžveidīgo, mīkstmiešu vai citu ūdens bezmugurkaulnieku izstrādājumi | Ražošana: no 1. nodaļā minētajiem dzīvniekiem un/vaikurā visi izmantotie 3. nodaļas materiāli ir pilnībā iegūti. | | ex 17. nodaļa | Cukurs un cukura konditorejas izstrādājumi; izņemot: | Ražošana no jebkuras pozīcijas materiāliem, izņemot izstrādājuma pozīciju | | ex1701 | Niedru un biešu cukurs un ķīmiski tīra saharoze cietā formā ar aromatizētāju vai krāsvielu piedevu | Ražošana, kurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas | | 1702 | Citādi cukuri, ieskaitot ķīmiski tīru laktozi, maltozi, glikozi un fruktozi, cietā veidā; cukura sīrupi bez aromatizētāju vai krāsvielu piedevām; mākslīgais medus, arī maisījumā ar dabisko medu; grauzdētais cukurs: | | | - ķīmiski tīra maltoze un fruktoze | Ražošana no jebkuras pozīcijas materiāliem, ietverot pārējos pozīcijas 1702 materiālus. | | - cits cukurs cietā stāvoklī, ar aromātiskām vai krāsojošām piedevām | Ražošana, kurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas | | - Citi | Ražošana, kurā visi izmantotie materiāli ir noteiktas izcelsmes materiāli. | | ex1703 | Melase, kas iegūta, ekstrahējot vai rafinējot cukuru, ar aromatizētāju vai krāsvielu piedevu | Ražošana, kurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas | | 1704 | Cukura konditorejas izstrādājumi (ieskaitot balto šokolādi) bez kakao piedevas | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | 18. nodaļa | Kakao un kakao izstrādājumi | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | 1901 | Iesala ekstrakts; pārtikas izstrādājumi no miltiem, putraimiem, rupja maluma miltiem, cietes vai iesala ekstrakta, kas nesatur kakao vai pilnīgi attaukotā vielā satur mazāk par 40 % no svara kakao un kas nav minēti vai iekļauti citur; pārtikas izstrādājumi no pozīciju 0401-0404 precēm, kas nesatur kakao vai pilnīgi attaukotā vielā satur mazāk par 5 % no svara kakao un kas nav minēti vai iekļauti citur: | | | - Iesala ekstrakts | Ražošana no 10. nodaļā minētās labības. | | - Citi | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | 1902 | Mīklas (pastas) izstrādājumi, arī termiski apstrādāti vai ar pildījumu (gaļu vai citiem produktiem), vai citādi sagatavoti, piemēram, spageti, makaroni, nūdeles, skaidiņas, klimpas, pelmeņi, pildīti makaroni; kuskuss, sagatavots vai nesagatavots: | | | - kas pēc svara satur 20 % vai mazāk gaļas, gaļas subproduktu, zivju, vēžveidīgo vai mīkstmiešu | Ražošana, kurā visi graudaugi un to atvasinājumi (izņemot cietos kviešus un to atvasinājumus) tiek pilnīgi iegūti. | | - kas pēc svara satur vairāk nekā 20 % gaļas, gaļas subproduktu, zivju, vēžveidīgo vai mīkstmiešu | Ražošana, kurā: visi graudaugi un to atvasinājumi (izņemot cietos kviešus un to atvasinājumus) ir pilnībā iegūti unvisi izmantotie 2. un 3. nodaļas materiāli ir pilnībā iegūti. | | 1903 | Tapioka un tās atvietotāji, kas pagatavoti no cietes pārslu, graudu, putraimu, atsiju vai tamlīdzīgā veidā | Ražošana no jebkuras pozīcijas materiāliem, izņemot pozīcijas 1108 kartupeļu cieti. | | 1904 | Gatavi pārtikas produkti, kas iegūti, uzpūšot vai apgrauzdējot graudaugu produktus (piemēram, kukurūzas pārslas); labība (izņemot kukurūzu) graudu veidā vai pārslu veidā vai citādi pārstrādātos graudos (izņemot miltus, putraimus un rupja maluma miltus), iepriekš termiski apstrādāta vai citādi sagatavota, kas nav minēta vai iekļauta citur | Ražošana: no jebkuras pozīcijas materiāliem, izņemot pozīcijas 1806 materiālus,kurā visi izmantotie graudaugi un milti (izņemot cietos kviešus un kramkukurūzu un to atvasinājumus) tiek pilnīgi iegūti, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | 1905 | Maize, mīklas izstrādājumi, kūkas, cepumi un citi maizes un konditorejas izstrādājumi ar kakao piedevu vai bez tās; dievmaizītes, oblātas farmācijai, zīmogvafeles, rīspapīrs un tamlīdzīgi produkti | Ražošana no jebkuras pozīcijas materiāliem, izņemot 11. nodaļā minētos materiālus. | | ex 20. nodaļa | Dārzeņu, augļu, riekstu vai citu augu daļu izstrādājumi izņemot: | Ražošana, kurā visi izmantotie augļi, rieksti un dārzeņi tiek pilnīgi iegūti. | | ex2001 | Jamss, saldie kartupeļi un līdzīgas pārtikas augu daļas, kas satur 5 % vai vairāk cietes, sagatavoti vai konservēti ar etiķi vai etiķskābi | Ražošana no jebkuras pozīcijas materiāliem, izņemot izstrādājuma pozīciju | | ex2004 un ex2005 | Kartupeļi miltu, rupja maluma miltu vai pārslu veidā, kas sagatavoti vai konservēti bez etiķa vai etiķskābes | Ražošana no jebkuras pozīcijas materiāliem, izņemot izstrādājuma pozīciju | | 2006 | Dārzeņi, augļi, rieksti, augļu mizas un pārējās augu daļas, konservētas cukurā (žāvētas, iecukurotas vai glazētas): | Ražošana, kurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas | | 2007 | Džemi, augļu želejas, marmelādes, augļu vai riekstu biezeņi un augļu vai riekstu pastas, termiski apstrādātas, ar cukura vai citu saldinātāju piedevu vai bez tās | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | ex2008 | - Rieksti bez cukura vai stipro alkoholisko dzērienu piedevas | Ražošana, kurā visu izmantoto pozīcijās 0801, 0802 un 1202-1207 minēto noteiktas izcelsmes riekstu un eļļas augu sēklu vērtība pārsniedz 60 % no izstrādājuma ražotāja cenas | | - Zemesriekstu sviests; maisījumi uz graudaugu bāzes; palmu galotņu pumpuri; kukurūza | Ražošana no jebkuras pozīcijas materiāliem, izņemot izstrādājuma pozīciju | | - citi, izņemot saldētus augļus un riekstus, kas nav tvaicēti vai vārīti ūdenī, bez cukura piedevas | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | 2009 | Augļu sulas (ieskaitot vīnogu misu) un dārzeņu sulas, neraudzētas un bez spirta piedevas, arī ar cukura vai citu saldinātāju piedevu | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | ex 21. nodaļa | Dažādi pārtikas produkti izņemot: | Ražošana no jebkuras pozīcijas materiāliem, izņemot izstrādājuma pozīciju | | 2101 | Kafijas, tējas un mate ekstrakti, esences un koncentrāti un preparāti, kuru pamatā ir šie produkti vai kafija, tēja vai mate; grauzdēti cigoriņi un citi grauzdēti kafijas aizstājēji un to ekstrakti, esences un koncentrāti | Ražošana: no jebkuras pozīcijas materiāliem, izņemot izstrādājuma pozīciju, unkurā visi izmantotie cigoriņi ir pilnībā iegūti. | | 2103 | Gatavas mērces un produkti to gatavošanai; garšvielu maisījumi un pikanto garšvielu maisījumi; sinepju pulveris un gatavas sinepes: | | | - Gatavas mērces un produkti to gatavošanai; garšvielu maisījumi un pikanto garšvielu maisījumi | Ražošana no jebkuras pozīcijas materiāliem, izņemot izstrādājuma pozīciju. Sinepju pulveri vai gatavas sinepes tomēr var izmantot. | | - Sinepju pulveris un gatavas sinepes | Ražošana no jebkuras pozīcijas materiāliem | | ex2104 | Gatavas zupas un buljoni, izstrādājumi to pagatavošanai | Ražošana no jebkuras pozīcijas materiāliem, izņemot sagatavotos vai konservētos dārzeņus pozīcijās 2002-2005. | | 2106 | Pārtikas izstrādājumi, kas citur nav minēti un iekļauti | Ražošana: no jebkuras pozīcijas materiāliem, izņemot izstrādājuma pozīciju, unkurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas. | | ex 22. nodaļa | Dzērieni, alkoholiski šķidrumi un etiķis izņemot: | Ražošana: no jebkuras pozīcijas materiāliem, izņemot izstrādājuma pozīciju, unkurā visas izmantotās vīnogas vai no vīnogām iegūtie materiāli ir pilnībā iegūti. | | 2202 | Ūdens, ieskaitot minerālūdeņus un gāzētos ūdeņus, ar cukura vai citu saldinātāju piedevu vai aromatizēts, un citi bezalkoholiskie dzērieni, izņemot augļu vai dārzeņu sulas, kas iekļautas pozīcijā 2009 | Ražošana: no jebkuras pozīcijas materiāliem, izņemot izstrādājuma pozīciju,kurā visu izmantoto 17. nodaļas materiālu vērtība nepārsniedz 30 % no izstrādājuma ražotāja cenas unkurā visa izmantotā augļu sula (izņemot ananāsu, laima vai greipfrūtu sulu) ir noteiktas izcelsmes. | | 2207 | Nedenaturēts etilspirts ar spirta tilpumkoncentrāciju 80 tilp. % vai vairāk etilspirts un citi jebkāda stipruma spirti, denaturēti | Ražošana: no jebkuras pozīcijas materiāliem, izņemot 2207 un 2208 pozīcijas materiālus,kurā visas vīnogas vai no vīnogām iegūtie materiāli ir noteiktas izcelsmes vai, ja visi pārējie izmantotie materiāli jau ir noteiktas izcelsmes, var izmantot araku, nepārsniedzot 5 % no tilpuma. | | 2208 | Nedenaturēts etilspirts, kura spirta tilpumkoncentrācija ir mazāka nekā 80 tilp. % stiprie alkoholiskie dzērieni, liķieri un citi alkoholiski dzērieni. | Ražošana: no jebkuras pozīcijas materiāliem, izņemot 2207 un 2208 pozīcijas materiālus,kurā visas vīnogas vai no vīnogām iegūtie materiāli ir noteiktas izcelsmes vai, ja visi pārējie izmantotie materiāli jau ir noteiktas izcelsmes, var izmantot araku, nepārsniedzot 5 % no tilpuma. | | ex 23. nodaļa | Pārtikas rūpniecības atliekas un atkritumi; gatava lopbarība; izņemot: | Ražošana no jebkuras pozīcijas materiāliem, izņemot izstrādājuma pozīciju | | ex2301 | Vaļu milti; pārtikai nederīgi milti, rupja maluma milti un granulas no vēžveidīgajiem, mīkstmiešiem vai citiem ūdens bezmugurkaulniekiem | Ražošana, kurā visi izmantotie 2. un 3. nodaļas materiāli tiek pilnīgi iegūti. | | ex2303 | Kukurūzas cietes ražošanas atlikumi (izņemot koncentrētus graudu mērcēšanas šķidrumus), kuru proteīnu saturs sausnā pārsniedz 40 % no svara | Ražošana, kurā visa izmantotā kukurūza tiek pilnīgi iegūta. | | ex2306 | Eļļas rauši un citi olīveļļas ekstrahēšanas cietie atlikumi, kas satur vairāk par 3 % olīveļļas | Ražošana, kurā visas izmantotās olīvas tiek pilnīgi iegūtas. | | 2309 | Izstrādājumi, kurus izmanto dzīvnieku barībā | Ražošana, kurā: visi izmantotie graudaugi, cukurs un melase, gaļa vai piens ir noteiktas izcelsmes unvisi izmantotie 3. nodaļas materiāli ir pilnībā iegūti. | | ex 24. nodaļa | Tabaka un tabakas izstrādājumu aizstājēji; izņemot: | Ražošana, kurā visi izmantotie 24. nodaļas materiāli tiek pilnīgi iegūti. | | 2402 | Cigāri, Manilas cigāri, cigarilli un cigaretes no tabakas vai tabakas aizstājējiem | Ražošana, kurā vismaz 70 % no izmantotās neapstrādātās tabakas vai tabakas atkritumiem, kas minēti pozīcijā 2401, ir noteiktas izcelsmes. | | ex2403 | Smēķējamā tabaka | Ražošana, kurā vismaz 70 % no izmantotās neapstrādātās tabakas vai tabakas atkritumiem, kas minēti pozīcijā 2401, ir noteiktas izcelsmes. | | ex 25. nodaļa | Sāls; sērs; zemes un akmens; apmešanas materiāli, kaļķi un cements, izņemot: | Ražošana no jebkuras pozīcijas materiāliem, izņemot izstrādājuma pozīciju | | ex2504 | Attīrīts un sasmalcināts dabiskais kristāliskais grafīts ar bagātinātu oglekļa saturu | Oglekļa satura bagātināšana, attīrot un sasmalcinot neattīrītu kristālisko grafītu. | | ex2515 | Marmors, sazāģēts vai citādi sadalīts taisnstūrveida (ieskaitot kvadrātveida) blokos vai plātnēs, kuru biezums nepārsniedz 25 cm | Sazāģējot vai citādā veidā sadalot marmoru (arī jau sazāģētu) gabalos, kas ir biezāki par 25 cm | | ex2516 | Granīts, porfīrs, bazalts, smilšakmens un citi tēlniecībai vai būvniecībai paredzēti akmeņi, sazāģēti vai citādi sadalīti taisnstūrveida (ieskaitot kvadrātveida) blokos vai plātnēs, kuru biezums nepārsniedz 25 cm | Akmeņu (arī jau sazāģētu) sadalīšana gabalos, kas ir biezāki par 25 cm. | | ex2518 | Karsēts dolomīts | Nekarsēta dolomīta kalcinēšana. | | ex2519 | Drupināts dabiskais magnija karbonāts (magnezīts) hermētiskā iepakojumā un magnija oksīds, attīrīts vai neattīrīts, kas nav kausētais vai dedzinātais magnēzijs | Ražošana no jebkuras pozīcijas materiāliem, izņemot izstrādājuma pozīciju. Tomēr var izmantot dabiskā magnija karbonātu (magnezītu). | | ex2520 | Īpaši zobārstniecībai sagatavots ģipsis | Ražošana, kurā visu izmantoto materiālu vērtība nepārsniedz 50 % no izstrādājuma ražotāja cenas | | ex2524 | Dabiskā azbesta šķiedra | Ražošana no azbesta koncentrāta. | | ex2525 | Vizlas pulveris | Vizlas vai vizlas atkritumu malšana. | | ex2530 | Karsētas vai pulverī samaltas krāszemes | Krāszemju kalcinēšana vai malšana. | | 26. nodaļa | Rūdas, sārņi un pelni | Ražošana no jebkuras pozīcijas materiāliem, izņemot izstrādājuma pozīciju | | ex 27. nodaļa | Minerālais kurināmais, minerāleļļas un to pārtvaices produkti; bitumenvielas; minerālvaski, izņemot: | Ražošana no jebkuras pozīcijas materiāliem, izņemot izstrādājuma pozīciju | | ex2707 | Eļļas, kurās aromātisko komponentu svars pārsniedz nearomātisko komponentu svaru un kuras ir līdzīgas minerāleļļām, ko iegūst akmeņogļu darvas augsttemperatūras pārtvaicē un kurām vairāk nekā 65 % tilpuma pārtvaicējas temperatūrā līdz 250 °C (ieskaitot naftas eļļas un benzola maisījumus), un ko izmanto par degvielu vai kurināmo | Rafinēšana un/vai viens vai vairāki īpaši procesi vai, Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | ex2709 | No bitumenminerāliem iegūtas neapstrādātas eļļas | Bitumena materiālu sausā pārtvaice. | | 2710 | Neapstrādātas naftas eļļas un no bitumena materiāliem iegūtas eļļas, kas nav jēlnafta; citur neminēti un neiekļauti pārstrādes produkti, kas satur 70 % no svara vai vairāk naftas eļļas vai no bitumena materiāliem iegūtas eļļas, ja šīs eļļas ir pārstrādes produktu pamatsastāvdaļas; eļļas atkritumi | Rafinēšana un/vai viens vai vairāki īpaši procesi vai Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | 2711 | Naftas gāzes un citi gāzveida ogļūdeņraži | Rafinēšana un/vai viens vai vairāki īpaši procesi vai Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | 2712 | Naftas vazelīns; parafīns, mikrokristāliskais naftas vasks, ogļu putekļu vasks, ozokerīts, lignītvasks, kūdras vasks, citādi minerālvaski un tamlīdzīgi produkti, kas iegūti sintēzē vai citos procesos, iekrāsoti vai nekrāsoti | Rafinēšana un/vai viens vai vairāki īpaši procesi vai Citas darbības, kurās izmantotie materiāli ir klasificējami citā pozīcijā nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | 2713 | Naftas kokss, naftas bitumens un citādi naftas eļļu vai no bitumenminerāliem iegūto eļļu pārstrādes atlikumi | Rafinēšana un/vai viens vai vairāki īpaši procesi vai Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | 2714 | Bitumens un dabīgais asfalts; bitumena slāneklis vai degslāneklis un bitumena smilšakmens; asfaltīti un asfalta ieži | Rafinēšana un/vai viens vai vairāki īpaši procesi vai, Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | 2715 | Bitumena maisījumi uz dabiskā asfalta, dabiskā bituma, naftas bitumena, minerāldarvu vai minerāldarvu piķa bāzes (piemēram, bitumena mastikas, asfalta/bitumena lakas) | Rafinēšana un/vai viens vai vairāki īpaši procesi vai, Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | ex 28. nodaļa | Neorganiskās ķīmijas produkti; dārgmetālu, retzemju metālu, radioaktīvo elementu vai izotopu organiskie vai neorganiskie savienojumi; izņemot: | Ražošana no jebkuras pozīcijas materiāliem, izņemot izstrādājuma pozīciju. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex2805 | "Mischmetall" | Ražošana, veicot elektrolītisku vai termisku apstrādi, kurā visu izmantoto materiālu vērtība nepārsniedz 50 % no izstrādājuma ražotāja cenas | | ex2811 | Sēra trioksīds | Ražošana no sēra dioksīda. | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex2833 | Alumīnija sulfāts | Ražošana, kurā visu izmantoto materiālu vērtība nepārsniedz 50 % no izstrādājuma ražotāja cenas | | ex2840 | Nātrija perborāti | Ražošana no dinātrija tetraborāta pentahidrāta | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex 29. nodaļa | Organiskās ķīmiskās vielas; izņemot: | Ražošana no jebkuras pozīcijas materiāliem, izņemot izstrādājuma pozīciju. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex2901 | Acikliskie ogļūdeņraži, kurus izmanto par degvielu vai kurināmo | Rafinēšana un/vai viens vai vairāki īpaši procesi vai, Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | ex2902 | Ciklāni un ciklēni (izņemot azulēnus), benzols, toluols, ksilols, kurus izmanto par degvielu vai kurināmo | Rafinēšana un/vai viens vai vairāki īpaši procesi vai, Citas darbības, kurās izmantotie materiāli ir klasificējami citā pozīcijā, nekā produkts. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 50 % no izstrādājuma ražotāja cenas | | ex2905 | Šās pozīcijas spirtu un etanola metālu alkoholāti | Ražošana no jebkuras pozīcijas materiāliem, ieskaitot pārējos pozīcijas 2905 materiālus. Šīs pozīcijas metālu alkoholātus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | 2915 | Piesātinātas acikliskās monokarbonskābes un to anhidrīdi, halogenīdi, peroksīdi un peroksiskābes; šo savienojumu halogenētie, sulfurētie, nitrētie vai nitrozētie atvasinājumi | Ražošana no jebkuras pozīcijas materiāliem. Visu izmantoto pozīcijas 2915 un 2916 materiālu vērtība tomēr nedrīkst pārsniegt 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex2932 | - iekšējie ēteri un to halogenētie, sulfurētie, nitrētie vai nitrozētie atvasinājumi | Ražošana no jebkuras pozīcijas materiāliem. Visu izmantoto pozīcijas 2909 materiālu vērtība tomēr nedrīkst pārsniegt 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | - cikliskie acetāli un iekšējie pusacetāli un to halogenētie, sulfurētie, nitrētie vai nitrozētie atvasinājumi | Ražošana no jebkuras pozīcijas materiāliem | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | 2933 | Heterocikliskie savienojumi, kas satur tikai slāpekļa heteroatomu(-us) | Ražošana no jebkuras pozīcijas materiāliem. Visu izmantoto pozīcijas 2932 un 2933 materiālu vērtība tomēr nedrīkst pārsniegt 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | 2934 | Nukleīnskābes un to sāļi, arī ar nenoteiktu ķīmisko sastāvu; citādi heterocikliskie savienojumi | Ražošana no jebkuras pozīcijas materiāliem. Visu izmantoto pozīcijas 2932, 2933 un 2934 materiālu vērtība tomēr nedrīkst pārsniegt 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex2939 | Magoņu stiebru koncentrāti, kas satur alkaloīdus, ne mazāk par 50 % no svara | Ražošana, kurā visu izmantoto materiālu vērtība nepārsniedz 50 % no izstrādājuma ražotāja cenas | | ex 30. nodaļa | Farmaceitiskie produkti; izņemot: | Ražošana no jebkuras pozīcijas materiāliem, izņemot izstrādājuma pozīciju. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | 3002 | Cilvēka asinis; dzīvnieku asinis, kas sagatavotas ārstniecības, profilakses vai diagnostikas vajadzībām; imūnserumi un citādas asins frakcijas un modificēti imūnpreparāti, kuri ir vai nav iegūti biotehnoloģiskos procesos; vakcīnas, toksīni, mikroorganismu kultūras (izņemot raugus) un tamlīdzīgi produkti: | | | - preparāti ar divām vai vairākām sastāvdaļām, kas sajauktas kopā ārstnieciskām vai profilaktiskām vajadzībām, vai nejaukti preparāti šīm vajadzībām, safasēti nomērītās devās vai iesaiņoti pārdošanai mazumtirdzniecībā | Ražošana no jebkuras pozīcijas materiāliem, ieskaitot pārējos pozīcijas 3002 materiālus. Materiālus ar tādu pašu aprakstu kā izstrādājumam tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | - Citi | | | - - Cilvēku asinis | Ražošana no jebkuras pozīcijas materiāliem, ieskaitot pārējos pozīcijas 3002 materiālus. Materiālus ar tādu pašu aprakstu kā izstrādājumam tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | - - dzīvnieku asinis ārstnieciskām vai profilaktiskām vajadzībām | Ražošana no jebkuras pozīcijas materiāliem, ieskaitot pārējos pozīcijas 3002 materiālus. Materiālus ar tādu pašu aprakstu kā izstrādājumam tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | - - asins frakcijas, izņemot imunoserumus, hemoglobīnu, asinsglobulīnu un serumglobulīnu | Ražošana no jebkuras pozīcijas materiāliem, ieskaitot pārējos pozīcijas 3002 materiālus. Materiālus ar tādu pašu aprakstu kā izstrādājumam tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | - - hemoglobīns, asins globulīni un serumglobulīni | Ražošana no jebkuras pozīcijas materiāliem, ieskaitot pārējos pozīcijas 3002 materiālus. Materiālus ar tādu pašu aprakstu kā izstrādājumam tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | - - Citi | Ražošana no jebkuras pozīcijas materiāliem, ieskaitot pārējos pozīcijas 3002 materiālus. Materiālus ar tādu pašu aprakstu kā izstrādājumam tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | 3003 un 3004 | Medikamenti (izņemot pozīcijā 3002, 3005 vai 3006 minētās preces): | | | - kas iegūti no pozīcijas 2941 amikacīna | Ražošana no jebkuras pozīcijas materiāliem, izņemot izstrādājuma pozīciju. Pozīcijas 3003 un 3004 materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | | - Citi | Ražošana: no jebkuras pozīcijas materiāliem, izņemot izstrādājuma pozīciju. Pozīcijas 3003 un 3004 materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenaskurā visu izmantoto materiālu vērtība nepārsniedz 50 % no izstrādājuma ražotāja cenas. | | ex3006 | Farmaceitiskie atkritumi, kas minēti šās nodaļas 4. k) piezīmē | Izstrādājuma izcelsme saglabājama tā sākotnējā klasifikācijā. | | ex 31. nodaļa | Mēslošanas līdzekļi; izņemot: | Ražošana no jebkuras pozīcijas materiāliem, izņemot izstrādājuma pozīciju. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex3105 | Minerālie vai ķīmiskie mēslošanas līdzekļi, kas satur divus vai trīs barojošus elementus: slāpekli, fosforu un kāliju; citādi mēslošanas līdzekļi; šajā nodaļā minētās preces tabletēs vai tamlīdzīgās formās vai iepakojumos ar bruto svaru ne lielāku par 10 kg, izņemot šādus: nātrija nitrātskalcija ciānamīdukālija sulfātumagnija kālija sulfātu | Ražošana: no jebkuras pozīcijas materiāliem, izņemot izstrādājuma pozīciju. Materiālus, kas minēti izstrādājuma pozīcijā tomēr var izmantot, ja to kopējā vērtība nepārsniedz 20 % no izstrādājuma ražotāja cenas, unkurā visu izmantoto materiālu vērtība nepārsniedz 50 % no izstrādājuma ražotāja cenas. | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex 32. nodaļa | Miecvielu vai krāsu ekstrakti; tanīni un to atvasinājumi; krāsas, krāsu pigmenti un citas krāsvielas; krāsas un lakas; tepe un citas pildvielas; tintes; izņemot: | Ražošana no jebkuras pozīcijas materiāliem, izņemot izstrādājuma pozīciju. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex3201 | Tanīni un to sāļi, ēteri, esteri un citi atvasinājumi | Ražošana no augu izcelsmes tanīnu ekstraktiem. | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | 3205 | Lakas; uz laku pamata izgatavotie preparāti, kas minēti šās nodaļas 3. piezīmē | Ražošana no jebkuras pozīcijas materiāliem, izņemot materiālus, kas iekļauti pozīcijā 3203, un 3204. Pozīcijas 3205 materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | ex 33. nodaļa | Ēteriskās eļļas un rezinoīdi; parfimērijas, kosmētikas un ķermeņa kopšanas līdzekļi; izņemot: | Ražošana no jebkuras pozīcijas materiāliem, izņemot izstrādājuma pozīciju. Tajā pašā pozīcijā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādājuma ražotāja cenas | 3301 | Ēteriskās eļļas (atbrīvotas vai neatbrīvotas no terpēniem), ieskaitot konkrētes un absolūtes; rezinoīdi; ekstrahēti oleosveķi; ēterisko eļļu koncentrāti taukos, negaistošās eļļās, vaskos un tamlīdzīgās vielās, kas iegūti tvaiku absorbēšanas vai macerācijas ceļā; terpēnu blakusprodukti, kas radušies, atbrīvojot ēteriskās eļļas no terpēniem; ēterisko eļļu ūdens destilāti un ūdens šķīdumi | Ražošana no jebkuras pozīcijas materiāliem, ieskaitot materiālus no šās pozīcijas citas "grupas"; Tajā pašā grupā klasificētos materiālus tomēr var izmantot, ja to kopējā vērtība nepārsniedz 20 % no izstrādājuma ražotāja cenas | Ražošana, kurā visu izmantoto materiālu vērtība nepārsniedz 40 % no izstrādāj